title: Taranton kieli

text: Taranton kieltä puhutaan Apuliassa, Italian kaakkoisosassa. Useimmat taranton puhujista asuvat Taranton kaupungissa, Apuliassa. Jonkin verran kielen puhujia on myös Yhdysvaltain italialaisperäisessä väestössä, erityisesti Kaliforniassa. Taranto on läheistä sukua italian ja sisilian kielille.


title: Lohko B jalkapallon Afrikan-mestaruuskilpailuissa 2008

text: Jalkapallon Afrikan-mestaruuskilpailut 2008 Lohko-B:ssä pelaa Nigeria, Norsunluurannikko, Mali ja Benin. Lohkon ennakkosuosikit olivat Nigeria ja Norsunluurannikko.


text: Ottelut:


text:
21. tammikuuta
25. tammikuuta
29. tammikuuta


text:
2 maalia
1 maali


text: Tilasto sisältää vain punaiset ja vähintään kaksi keltaista korttia saaneet pelaajat


text: keltaiset kortit


title: Paholainen pukeutuu Pradaan

text: Paholainen pukeutuu Pradaan ("The Devil Wears Prada") on Lauren Weisbergerin romaanin perustuva yhdysvaltalainen elokuva vuodelta 2006, jonka on ohjannut David Frankel. Elokuvan pääosissa ovat Anne Hathaway, Meryl Streep, Emily Blunt ja Stanley Tucci. Elokuvan tapahtumat sijoittuvat New Yorkiin ja Pariisiin.


title: Paholainen pukeutuu Pradaan

text: Meryl Streep voitti roolistaan parhaan naispääosan Golden Globen ja sai myös parhaan naispääosan Oscar -ehdokkuuden. Elokuva oli ehdolla myös parhaan musikaali- tai komediaelokuvan Golden Globen saajaksi.


title: Paholainen pukeutuu Pradaan

text: Elokuva sai ensi-iltansa Yhdysvalloissa 30. kesäkuuta 2006.


title: Snellmaninkatu (Helsinki)

text: Snellmaninkatu on Helsingin Kruununhaassa sijaitseva etelä-pohjois-suuntainen katu, joka kulkee rinnakkaisen Unioninkadun itäpuolella. Katu alkaa etelässä Aleksanterikadusta ja kulkee Senaatintorin itäreunaa pitkin Valtioneuvoston linnan ohi. Senaatintorin lisäksi Unioninkadun ja Snellmaninkadun välisissä kortteleissa sijaitsevat muun muassa Helsingin tuomiokirkko, Suomen Pankin päärakennus ja Kansallisarkisto. Suomen Pankin rakennuksen edessä sijaitsee J. V. Snellmanin patsas, jonka mukaan katu on myös nimetty. Vastapäätä, kadun itäpuolella, on Säätytalo. Snellmaninkatu päättyy pohjoisessa Siltavuoreen, ja sen päädyssä Siltavuorenpenkereellä sijaitsee vuonna 1905 valmistunut yliopiston fysiologian laitoksen rakennus.


title: Snellmaninkatu (Helsinki)

text: Kadun nimi oli aikaisemmin Nikolainkatu keisari Nikolai I:n mukaan. Nykyisen nimensä se sai vuonna 1928.


title: Triumph (yhtye)

text: Triumph on kanadalainen rockyhtye, joka oli suosittu 1970-luvun lopulla ja 1980-luvulla. Triumph oli useita kertoja ehdolla Juno-palkinnoille, muun muassa Vuoden yhtye -palkinnolle 1979, 1985, 1986 ja 1987. Yhtye perustettiin Torontossa rumpali-laulaja Gil Mooren (s. 1951) ja basisti-kosketinsoittaja-tuottaja Mike Levinen (s. 1949) ) tavattua kitaristi-laulaja-lauluntekijä Rik Emmettin (s. 1953) managerin toimistossa vuonna 1975.


title: Very low density lipoprotein

text: Very low density lipoprotein (VLDL) on yksi lipoproteiinien luokka. Se sisältää kuljettajaproteiinien lisäksi kolesterolia ja runsaasti triglyseridiä. Verenkiertoon päästyään se luovuttaa triglyseridiä solujen rakennusaineiksi muuttuen low density lipoproteiiniksi (LDL), joka sisältää kuljettajaproteiinien lisäksi enää vain lähinnä kolesterolia.


title: Valkoinen Kani

text: Valkoinen Kani on Lewis Carrollin "Liisan seikkailut ihmemaassa" -kirjassa ja -elokuvassa esiintyvä kuvitteellinen hahmo. Valkoinen kani esiintyy heti tarinan alussa, ja hänellä on yllään liivit ja kädessään kello. Hän huudahtaa vähän väliä: "Voi hyvänen aikana, olen myöhässä!" Liisa seuraa kania kaninkoloon ja päätyy ihmemaahan. Valkoinen kani esiintyy tarinassa myös Herttakuninkaan ja Herttakuningattaren sanansaattajana ja palvelijana.


title: Valkoinen Kani

text: Walt Disneyn "Liisa Ihmemaassa" -elokuvassa Valkoisen kanin nimi on "Pekka-Kani". Elokuvassa Liisa seuraa Pekka-Kania koloon ja päätyy ihmemaahan kuten kirjassakin. Pekka-Kani tavataan myös kohdassa, kun Liisa on kasvanut suureksi ja Pekka-Kani luulee häntä hirviöksi. Valkoinen kani esiintyy myös Herttakuningattaren oikeudenkäynnissä.


title: The Onion Movie

text: The Onion Movie on yhdysvaltalainen satiirikomediaelokuva, joka julkaistiin suoraan DVD:lle vuonna 2008. Satiirielokuvan ohjasivat Tom Kuntz ja Mike Maguire. Pääosassa näyttelevät muun muassa Steven Seagal ja Len Cariou.


title: Markku Rönkkö

text: Markku Rönkkö (s. 7. kesäkuuta 1958 Sonkajärvi) on suomalainen kirjailija ja aiemmalta uraltaan mainostoimiston tekstisuunnittelija. Hänellä on takanaan opintoja Helsingin yliopiston valtiotieteellisessä tiedekunnassa, mutta opinnot keskeytyivät kun hän aloitti mainostoimistossa.


title: Markku Rönkkö

text: Rönkön työpaikkoja ovat olleet ainakin Unileverin omistama Lintas, SEK, Erma & Horelli ja Paltemaa Huttunen Santala Oy. Hänet on moneen kertaan palkittu copywriterina. Rönkön tunnetuimpia mainosluomuksia on Jyrki Reinikan kanssa suunniteltu DNA:n mainoskampanjaan kuuluva ”Elämä on” -slogan. Kesällä 2005 hän sai Amnesty Internationalille tekemästään työstä Cannesin Leijonan. Vuonna 1996 hänet palkittiin mainonnan ja graafisen suunnittelun ammattilaisten Vuoden Huiput -kilpailussa Platinahuipulla .


title: Ben 10: Secret of the Omnitrix

text: Ben 10: Secret of the Omnitrix on vuonna 2007 ensi-iltansa saanut, "Ben 10" -televisiosarjaan liittyvä animaatioelokuva. Se esitettiin suoraan televisiossa Yhdysvalloissa. Elokuvan ovat ohjanneet Sebastian Montes ja Scooter Tidwell, sen käsikirjoituksen tekivät Greg Klein ja Thomas Pugsley. Elokuvan pääosissa ääninäyttelivät Tara Strong, Meagan Smith ja Dave Fennoy.


title: Ben 10: Secret of the Omnitrix

text:
Viimeisin taistelu tohtori Animoa vastaan on saanut Omnitrixin itsetuholaskentaan. Benin täytyy matkustaa läpi galaksien yhdessä Tetraxin kanssa löytääkseen Omnitrixin luojan Azmuthin, sillä hän on ainoa, joka kykenee korjaamaan ongelman. Vilgax seuraa kuitenkin heitä koko matkan ajan yrittäen samalla kaapata Omnitrixin itselleen.
Matkan edetessä Ben tapaa Azmuthin assistentin Myaxxin, joka on Vilgaxin näköinen ja kertoo, että luojan voi löytää Xenon-planeetalta. Siellä he joutuvat Floraunojen (Wildvinejen) kohteeksi ja ne vievät Gwenin mukanaan. Kun he pääsevät luojan luo, Azmuth ei suostu auttamaan. Ben on raivoissaan, hän menetti serkkunsa ja nyt Omnitrix tuhoaisi koko universumin! Ben ei sulata sitä, joten hän käy toimeen. Kun Vilgax hyökkää SixSixin kanssa Xenonille, Azmuthin on pakko auttaa. Azmuth deaktivoi ja korjaa Omnitrixin, ja tällä kertaa siinä on Jättimäinen yllätys...


title: Kirk Hinrich

text: Kirk James Hinrich (s. 2. tammikuuta 1981 Sioux City, Iowa) on yhdysvaltalainen kilpauransa päättänyt koripalloilija. Hinrich pelasi NBA:ssa 13 kautta, pisimpään Chicago Bullsissa jossa ansioitui muun muassa kolmen pisteen korintekijänä. Hinrich kuului myös Yhdysvaltain maajoukkueeseen, joka saavutti MM-pronssia Japanista 2006.


title: Kirk Hinrich

text: Hinrich syntyi Iowan Sioux Cityssä ja tutustui lajiin isänsä välityksellä varhaisella iällä.


title: Kirk Hinrich

text: Hinrich opiskeli West High Schoolissa Sioux Cityssä ja Kansasin yliopistossa. Hän aloitti NBA-uransa vuonna 2003 hänet avauskierroksella varanneessa Chicago Bullsissa. Kesäkuussa 2010, seitsemän Bullsissa pelatun kauden jälkeen, Hinrich myytiin Washington Wizardsiin ja helmikuussa 2011, kesken kauden 2010–2011, Atlanta Hawksiin. Heinäkuussa 2012 hän palasi Chicago Bullsiin vapaana pelaajana tehdyllä sopimuksella. Hinrich on kautta aikain eniten kolmen pisteen koreja tehnyt ja niitä yrittänyt pelaaja kyseisen seuran historiassa. Hinrich heitti NBA-tulokaskaudellaan Bullsissa 144 kolmen pisteen koria, mikä pysyi ennätyksenä Lauri Markkaseen ja kevääseen 2018 asti.


title: Kirk Hinrich

text: Hinrich kuului Yhdysvaltain joukkueeseen sen voittaessa pronssia Japanin MM-kilpailuissa 2006.


title: Australiankiipijät

text:
Australiankiipijät ("Climacteridae") on varsin pieni heimo pienenkokoisissa varpuslinnuissa. Niitä löytyy luonnonvaraisina Oseaniasta, vaikkakaan Uudessa-Seelannissa ei lajeja juurikaan näe. Australiankiipijät ovat hyönteissyöjiä, joita ne etsivät yleensä eukalyptuspuiden kuoren päältä sekä alta. Jotkut lajit etsivät hyönteisiä myös maasta, lehtien alta.
Australiankiipijöiden heimoon kuuluu kaksi sukua ja kahdeksan lajia:


title: Bondage Goat Zombie

text: Bondage Goat Zombie on itävaltalaisen Belphegor -yhtyeen seitsemäs täyspitkä albumi vuodelta 2008. Yhtyeen mukaan osa kappaleista käsittelee kuuluisan Markiisi de Saden kirjoitelmia.


title: Bondage Goat Zombie

text: Albumi julkaistiin Nuclear Blastin kautta Euroopassa 11. huhtikuuta, Pohjois-Amerikassa 15. huhtikuuta ja Brasiliassa 18. huhtikuuta. Albumista on saatavilla myös LP ja digipack. Digipackissa on mukana yhtyeen kuvaamaa lisämateriaalia esimerkiksi albumin teosta studiolla, otoksia Bondage Goat Zombie -musiikkivideon kuvauksista, muutama konserttitaltiointi ja faniosasto.


title: Bondage Goat Zombie

text: Albumi nousi kotimaassaan Itävallassa albumilistan sijalle 42. Saksassa albumi debytoi albumilistan sijalla 81.


title: Monacon Grand Prix 1979

text: Monacon Grand Prix 1979 oli Formula 1 -sarjan osakilpailu, joka ajettiin 27. toukokuuta 1979 Monacon katuradalla Monacossa. Kilpailun voitti Ferrarilla paalupaikalta startannut Jody Scheckter.


title: Lohko C jalkapallon Afrikan-mestaruuskilpailuissa 2008

text: Jalkapallon Afrikan-mestaruuskilpailut 2008 Lohko C:ssä pelaa Egypti, Sambia, Kamerun ja Sudan. Lohkon ennakkosuosikkeja ovat Egypti ja Kamerun.


text:
22. tammikuuta
26. tammikuuta
30. tammikuuta
5 maalia
3 maalia
2 maalia
1 maali
oma maali


title: Clyde Drexler

text: Clyde Austin Drexler (s. 22. kesäkuuta 1962 New Orleans, Louisiana) on yhdysvaltalainen koripalloilija. Hän pelasi NBA-tasolla vuosina 1983–1998 ja voitti yhden mestaruuden kaudella 1994–1995.


title: Clyde Drexler

text: Drexler opiskeli Houstonissa, Teksasissa, ensin Sterling High Schoolissa, sitten Houstonin yliopistossa. Hän kuului Yhdysvaltain koripallomaajoukkueeseen, joka voitti kultaa Barcelonan kesäolympialaisissa 1992.


title: Clyde Drexler

text: Drexlerin ammattilaisjoukkueet olivat Portland Trail Blazers (1983–1995) ja Houston Rockets (1995–1998). Kaudella 1991–1992 hänet valittiin NBA:n ykköstähdistöön. Hänet nimettiin vuonna 2001 Oregon Sports Hall of Fameen ja vuonna 2004 tunnetumpaan Springfieldin Basketball Hall of Fameen Massachusettsissa.


title: Clyde Drexler

text: Drexler kilpaili Yhdysvaltain "Tanssii tähtien kanssa" -show’n neljännellä tuotantokaudella keväällä 2007.


title: Nick Dinsmore

text: Nick Dinsmore eli Eugene (s. 17. joulukuuta 1975 Jeffersonville, Indiana, Yhdysvallat) on entinen yhdysvaltalainen World Wrestling Entertainmentin painija, joka on entinen World Tag Team -mestari. Hän painaa 103 kg ja on 183 cm pitkä. Hän ei läpäissyt kolmatta huumetestiä, joten WWE purki sopimuksen.


title: Chris Britton

text: Christopher Daniel ”Chris” Britton (s. 16. joulukuuta 1982) on yhdysvaltalainen baseballpelaaja (jatkosyöttäjä). Hän opiskeli Plantation High Schoolissa synnyinosavaltiossaan Floridassa.


title: Chris Britton

text: Britton pelasi ensimmäisen Major League -ottelunsa 12. huhtikuuta 2006. Hänen joukkueenaan oli alun perin Baltimore Orioles, mutta saman vuoden 12. marraskuuta hänet osti New York Yankees.


title: Eugene

text: Eugene voi tarkoittaa:


title: Jaret Wright

text: Jaret Samuel Wright (s. 29. joulukuuta 1975) on yhdysvaltalainen baseballpelaaja. Hän syntyi Kalifornian Anaheimissa, jossa hän opiskeli Katella High Schoolissa.


title: Jaret Wright

text: Wright on toisen sukupolven MLB-tähti; hänen isänsä, Clyde Wright (s. 1941), aloitti ammattilaisuransa vuonna 1966.


title: Jaret Wright

text: Nuorempi Wright teki MLB-debyyttinsä 24. kesäkuuta 1997 Cleveland Indians -joukkueessa. Hän on myöhemmin pelannut San Diego Padresissa, Atlanta Bravesissa, New York Yankeesissa ja Baltimore Oriolesissa.


title: Mindanaonluri

text: Mindanaonluri ("Trichoglossus johnstoniae") on sateenkaarilurien sukuun kuuluva kaija.


title: Mindanaonluri

text: Linnun pituus on noin 20 cm. Aikuisen linnun höyhenpuvun yleisväri on vihreä. Otsa ja naama ovat ruusunpunaiset, alapuolen keltaiset höyhenet laajalti vihreäreunaiset tehden sen raidalliseksi, siipien alapeitinhöyhenet ja pyrstön alapeitinhöyhenet kellanvihreät ja pyrstö päältä vihreä, alapuolelta oliivinkeltainen. Nokka on oranssinpunainen, iiris punainen ja koivet vihertävänharmaat. Sukupuolet ovat samanvärisiä.


title: Mindanaonluri

text:
Mindanaonluri esiintyy Mindanaon saarella Filippiineillä. Lajin kanta on silmälläpidettävä.
Mindanaonlurit elävät vuoristometsissä yli kilometrin korkeudella.


title: Mindanaonluri

text: Laji on ilmeisesti yksiavioinen. Pesintä tunnetaan vangittuina elävistä linnuista. Pesä on puunkolossa. Naaras munii 2 munaa ja hautoo niitä noin 3 viikkoa. Koiras ruokkii hautovaa naarasta ja yöpyy pesäkolossa. Poikaset lähtevät pesästä noin kuukauden ikäisinä.


title: Mindanaonluri

text: Mindanaonluri liikkuvat yleensä parvissa, joissa on noin 15-30 yksilöä. Parvet ruokailevat enimmäkseen puiden latvuksissa. Ne syövät pääasiassa siitepölyä, mettä, kukkia, siemeniä ja hedelmiä. Niiden nokka ja kieli ovat erilaistuneet siten, että nokka on kapea ja kielen päässä on eräänlainen harja siitepölyn nuolemista varten.


title: Clyde Wright

text: Clyde Wright (s. 20. helmikuuta 1941) on yhdysvaltalainen baseballpelaaja. Hänen poikansa Jaret Wright (s. 1975) on tullut tunnetuksi samasta lajista 1990–2000-luvuilla.


title: Clyde Wright

text: Wright pelasi California Angelsissa (1966–1973), Milwaukee Brewersissä (1974) sekä Texas Rangersissa (1975), ja vuonna 1970 hän sai uransa ainoan valinnan All-Star-joukkueeseen.


title: Clyde Wright

text: Major League Baseball -uransa jälkeen Wright lähti Japaniin, jossa hän sai sopimuksen Yomiuri Giantsilta. Wright pelasi Japanissa kolme kautta vuosina 1976–1978.


title: Lauri Kiiski

text: Lauri Kiiski (s. 10. lokakuuta 1980 Tampere) on suomalainen tennispelaaja. Parhaimmillaan hän on yltänyt ATP-maailmanlistalla kaksinpelissä sijalle 427 syyskuussa 2002 ja nelinpelissä sijalle 300 heinäkuussa 2002. Davis Cupissa hän on edustanut Suomea neljässä maaottelussa vuosina 2002–2006.


title: Lauri Kiiski

text: Lokakuussa 2001 ATP-haastajatason IPP Openissa Helsingissä Kiiski voitti toisella kierroksella Tapio Nurmisen, mutta hävisi puolivälierissä Martin Leelle. Huhtikuussa 2002 hän teki Davis Cup -debyyttinsä Eurooppa-Afrikan I ryhmän puolivälierissä. Hän voitti nelinpelissä Jarkko Niemisen kanssa Giorgio Galimbertin ja Mosé Navarran.


title: Lauri Kiiski

text: Heinäkuussa 2006 ATP-haastajatason Tampere Openissa Kiiski selviytyi parinsa Tero Vilenin kanssa loppuotteluun. Loppuottelun he hävisivät Thierry Ascionelle ja Édouard Roger-Vasselinille.


title: Gloria Vanderbilt

text: Gloria Laura Madeleine Sophie Vanderbilt (s. 20. helmikuuta 1924) on yhdysvaltalainen näyttelijä, vaatesuunnittelija, kuvataiteilija, kirjailija ja julkisuuden henkilö. Hän syntyi New Yorkissa tunnettuun Vanderbiltin sukuun.


title: Gloria Vanderbilt

text: Vanderbilt opiskeli Art Students League of New Yorkissa. Televisiojulkkis Anderson Cooper on hänen lapsensa neljännestä avioliitosta kirjailija Wyatt Emory Cooperin kanssa. Aiempien puolisojen joukossa olivat Leopold Stokowski ja Sidney Lumet. Yksi lapsista, Carter Cooper, teki itsemurhan 22. heinäkuuta 1988.


title: Jabal ash Shanabi

text: Jabal ash Shanabi on Tunisian korkein vuori. Se on 1 544 metriä korkea ja sijaitsee Kasserinen lähellä läntisessä Keski-Tunisiassa. Vuori on mäntymetsän peittämä.


title: Mikael Ilves

text: Mikael Ilves (s. 3. helmikuuta 1938) on suomalainen eläinlääkäri ja kirjailija.


title: Mikael Ilves

text: Ilves on kirjoittanut humoristisia kirjoja lemmikeistä ja niiden omistajista. Hän on pitänyt vuosien varrella kysymys- ja vastauspalstoja lemmikki- ja perhelehdissä. Hän on myös toiminut puheenjohtajana Juliana von Wendtin säätiössä, joka edistää tieteen kehittymistä eläinkokeettomaan suuntaan. Ilvekselle on myönnetty Pro Animalia -palkinto vuonna 1993 räväköistä kannanotoista eläinten puolesta julkisuudessa.


title: Sukellusveneverkko

text: Sukellusveneverkko on nykyisin jo käytöstä poistettu puolustusväline; satamia tai ankkuroituneita aluksia sukellusveneiltä suojaava, teräsvaijereista koottu verkko. Verkoilla saatettiin myös sulkea kokonainen lahti tai muu väylä. Verkossa oli usein portti aluksia varten, ja verkkoja saattoi olla useita sisäkkäisiä paremman suojan vuoksi.


title: Sukellusveneverkko

text: Verkko tehtiin noin 10 cm paksusta erikoisteräsvaijerista. Yksittäiset verkon osat ovat noin 10 x 50 metrin kokoisia. Verkkoon yläreunaan liitettiin riittävä määrä teräksisiä kohoja, jotta verkko kelluisi haltussa syvyydessä. Omien alusten läpikulkua varten asennettiin "laivaportti". Portissa pinnalle tulivat kelluvat ja kääntyvät puomit, sukellusvenepuomit, joihin verkko portin kohdalla ripustettiin.


title: Sukellusveneverkko

text: Laivaporttia hoiti yleensä tarkoitukseen muunnettu hinaaja.


title: Sukellusveneverkko

text: Raskaimmat verkot rakennettiin erikseen telakoilla ja tuotiin paikalle erityisten kellukkeiden ja hinaajien voimin. Jos tällainen verkko oli asennettu sataman suojaksi, siihen ja eritoten avattavaan laivaporttiin voitiin ripustella erillisiä räjähdyspanoksia. Panokset eivät olleet voimakkaita, eivätkä pystyneet tuhoamaan varsinaisia sukellusveneitä, mutta rynnäkkösukeltajille ja pienoissukellusveneille ne saattoivat olla kohtalokkaista. Panokset oli tarkoitettu ensisijaisesti hälyttämään vartioalus paikalle.


title: Sukellusveneverkko

text: Suomessa on kokemusta vain yhdestä tällaisesta tapauksesta: sukellusvene Iku-Turso (kapteeniluutnantti Pentti Airaksinen) yritti viimeisenä sotatoimenaan tunkeutua Lavansaaren satamaan, mutta sen esti sukellusveneverkko; verkossa ollut ilmaisinpanos vaurioitti alusta ja sen oli vetäydyttävä.


title: Sukellusveneverkko

text: Räjähdys rikkoi muutamien akkujen kansia, mikä havaittiin kotisatamassa ja korjattiin; tosin lopulliset vauriot selvisivät vasta kymmenen vuotta myöhemmin alusta romutettaessa.


title: Sukellusveneverkko

text: Verkkojen laskuun ja nostoon käytettiin erityisvalmisteista verkonlaskijaa, tai joskus tarkoitukseen muunnettua hinaajatyyppistä alusta. Esimerkiksi Suomen laivaston tykkiveneet Uusimaa ja Hämeenmaa oli suunniteltu paitsi raivaajiksi, myös suojaverkon laskijoiksi.


title: Sukellusveneverkko

text: Saksalaiset rakensivat toisen maailmansodan aikana suuria määriä tehokkaita verkonlaskija-aluksia, joissa oli leveä kansi apurullineen. Aluksissa ei ollut omia koneita potkureineen, vaan niitä liikuteltiin hinaajavoimin. Aluksissa oli sähköä kehittävät apumoottorit ja lentotukialusmainen leveä kansi keulassa. Kannen verkkoporttista verkko siirrettiin kerroksittain aluksen ruumaan tai laskettiin mereen. Nimeä aluksilla ei yleensä ollut, ainoastaan tyyppimerkintä "Netzleger" () ja taktinen numero.


title: Sukellusveneverkko

text: Saksalaiset kehittivät sukellusveneverkkosuojauksen erittäin pitkälle. Esimerkiksi taistelulaiva Tirpitzin satamapaikka Norjan Kåfjordissa oli ympäröity kauttaaltaan sukellusveneverkoilla. Sisin verkkoaitaus oli jopa 254 mm eli kymmenen tuuman vaijerista laadittu; se siirrettiin kokonaisena seinänä sivuun tarkoitukseen muunnetun hinaajan voimin kun taistelualus tuli ulos tai meni aitaukseensa.


title: Sukellusveneverkko

text: Aidassa oli veneportti laivaveneille; samoin isommassa verkossa ulompana oli erillinen laivaportti.


title: Sukellusveneverkko

text: Suomessa verkkoaitauksia rakennettiin useita lähinnä suojaamaan saksalaisten raskaita aluksia.


title: Sukellusveneverkko

text: Erityismaininnan ansaitsee "Mursu" (saks. "Walross") -verkko, joka vedettiin keväällä 1943 Suomenlahden poikki Porkkalasta Naissaareen; Porkkalan rannikkoreitille asennettiin omaa liikennettä varten laivaportti.


title: Sukellusveneverkko

text: Verkkosulkua vartioi koko ajan suuri määrä saksalaisia aluksia; verkko oli saksalaisten laskema ja heidän hoidossaan.


title: Sukellusveneverkko

text: "Mursu" tukkikin venäläisten sukellusveneiden tien tehokkaasti kahden purjehduskauden ajan.


title: Sukellusveneverkko

text: Verkkoa vartioineista aluksista on hylkyinä jäljellä kaksi: Mäkiluodon linnakkeen ullkopuolelle karilleajon vuoksi uponnut M1940 -luokan raivaaja M451 ja kauemmas Gåsskvättanin matalikolle lentopommin vuoksi uponnut verkonvartijaksi muutettu maihinnousulautta MFP398.


title: Sukellusveneverkko

text: Molemmissa on syvyyspommit paikallaan ja ne ovat ehdottomassa sukelluskiellossa.


title: Sukellusveneverkko

text: Mursu -verkko jäi paikalleen syksyllä 1944 ja saksalaiset miinoittivat sen länsipuolen lähtiessään.


title: Sukellusveneverkko

text: Miinoituksessa tuhoutui 12.12.1944 kaksi saksalaista Narvik-luokan hävittäjää, Z 35 ja Z 36 joiden hylyt makaavat siellä täydessä räjähdelastissa edelleen.


title: Sukellusveneverkko

text: Verkon raivasi pois Suomen laivasto keväällä 1945: ensin vartioveneet tuhosivat kohot syvyyspommien avulla ja sitten 1. raivaajaosasto eli miinalaiva Ruotsinsalmi ja tykkivene Uusimaa, Tykkivene Hämeenmaa sekä tykkiveneet Turunmaa ja Karjala repivät verkot pois raskailla raivaimilla.


title: Sukellusveneverkko

text: Verkon irtoilleita kohoja on vieläkin (2018) pitkin Porkkalan rantoja.


title: Sukellusveneverkko

text: Irralliset verkkoaitaukset saksalaiset keräsivät pois; viimeinen tätä työtä elokuussa 1944 tehnyt erikoisalus, "Netzleger VIII", oli poistumassa Suomesta kun suomalaiset pysäyttivät sen Utön luona.


title: Sukellusveneverkko

text: Alus aiottiin takavarikoida, mutta pitkän aseveljeyden vuoksi alukseen ei asetettu vartiota, eipä edes kielletty radion käyttöä.


title: Sukellusveneverkko

text: Saksalaiset kutsuivat radiolla risteilijä Prinz Eugenin paikalle, ja risteilijän vesikone pudotti suomalaisille asiaa koskevan viestin.


title: Sukellusveneverkko

text: Kumpikaan osapuoli ei halunnut ampua toisiaan kohti, suomalaiset peruuttivat takavarikon ja verkonlaskija, sitä kiskonut hinaaja sekä pari pienempää kuljetusalusta saivat poistua rauhassa. saksalaisen hävittäjän suojiin.


title: Sukellusveneverkko

text: Tieto tapauksesta pysyi salaisena vuoteen 1957.


title: Sukellusveneverkko

text: "Mursu"-verkkosulku oli maailman suurin.


title: Sukellusveneverkko

text: Yhdysvalloilla oli vielä mittavammat suunnitelmat koko Karibianmeren sulkemisesta sukellusveneverkoilla, miinoituksilla ja raskaasti aseistetuilla partioaluksilla vuosina 1941–1944. Suunnitelmat jäivät kuitenkin toteuttamatta budjettisyistä.


title: Sukellusveneverkko

text: Lisäksi saksalaisten sukellusveneet pystyttiin muilla keinoin pitämään poissa alueelta, jossa ne kahtena ensimmäisenä sotavuotena olivat saaneet aikaan suurta tuhoa.


title: Troy Glaus

text: Troy Edward Glaus (s. 3. elokuuta 1976) on yhdysvaltalainen baseballpelaaja (kolmas pesämies). Hän aloitti MLB-uransa Anaheim Angels -joukkueessa 31. heinäkuuta 1998.


title: Troy Glaus

text: Glaus kuului Yhdysvaltain baseballmaajoukkueeseen, joka voitti pronssia vuoden 1996 kesäolympialaisissa Atlantassa. Hän on nelinkertainen All-Star-pelaaja (2000–2001, 2003, 2006), jolle on myönnetty World Seriesin "Most Valuable Player" -palkinto (2002) ja kaksi Silver Sluggeria (2000–2001).


title: Troy Glaus

text: Glausin joukkueina ovat Angelsin jälkeen olleet Arizona Diamondbacks (2005), Toronto Blue Jays (2006–2007), St. Louis Cardinals (2008–2009) ja Atlanta Braves (2010–).


title: Lohko D jalkapallon Afrikan-mestaruuskilpailuissa 2008

text: Jalkapallon Afrikan-mestaruuskilpailut 2008 Lohko D:ssa pelasivat Angola, Etelä-Afrikan tasavalta, Senegal ja Tunisia. Lohkosta povataan kisojen tasaisinta.


text:
23. tammikuuta
27. tammikuuta
31. tammikuuta


text:
3 maalia
2 maalia
1 maali


title: Ferencváros

text: Ferencvárosi Torna Club eli Ferencváros on budapestiläinen urheiluseura. Parhaiten se tunnetaan jalkapalloseurana, joka pelaa Unkarin korkeimmalla sarjatasolla OTP Bank Ligassa.


title: Ferencváros

text: Ferencváros on Unkarin jalkapallohistorian menestynein seura voitettuaan Unkarin-mestaruuden 28 kertaa ja Unkarin cupin 20 kertaa. Vuonna 1965 seura voitti Messucupin. Vuonna 1995 Ferencváros selviytyi ensimmäisenä unkarilaisseurana Mestarien liigan lohkovaiheeseen. Mitropa Cupin seura voitti aikanaan kahdesti.


title: Ferencváros

text: Ferencváros pudotettiin Unkarin toiseksi korkeimmalle sarjatasolle talousvaikeuksien vuoksi vuonna 2006. Aiemmin seura oli pelannut yhtäjaksoisesti maan korkeimmalla sarjatasolla aina pääsarjan perustamisesta eli vuodesta 1901 lähtien. Paluu pääsarjaan onnistui kaudeksi 2009–2010.


title: James Blake

text: James Blake (s. 28. joulukuuta 1979 Yonkers, New York, Yhdysvallat) on yhdysvaltalainen tennispelaaja. Hän oli parhaimmillaan kaksinpelin maailmanlistalla neljäntenä marraskuussa 2006.


title: James Blake

text: Blake ylsi vuoden 2006 päättäneessä Masters Cupissa loppuotteluun, jossa hän hävisi Roger Federerille luvuin 6–0, 6–3, 6–4. Samana vuonna hän voitti viisi ATP-turnausta. Koko ammattilaisurallaan hän on voittanut kymmenen kaksinpeli- ja seitsemän nelinpeliturnausta. Grand Slam -turnauksissa hän on parhaimmillaan selviytynyt puolivälieriin Yhdysvaltain avoimissa vuosina 2005 ja 2006 sekä Australian avoimissa vuonna 2008.


title: James Blake

text: Blake ilmoitti lopettavansa uransa vuoden 2013 Yhdysvaltain avoimiin.


title: Tafsir

text: Tafsir () on Koraanin suuran perusmerkityksen kielellistä ja historiallista selittämistä. Tämä selitysperinne liittää suuran jakeet tiettyihin historiallisiin tilanteisiin ja selittää kielillisesti ongelmallisia kohtia.


title: Tafsir

text: Tutkijat näkevät tafsirit enemmän osana 800-lukuun asti saavutettua opillista tulkintaa kuin alkuperäistä Muhammadin kuulijakunnalta perittyä tulkintaa.


title: Sevillan katedraali

text: Sevillan katedraali ("Catedral de Santa María de la Sede") on maailman suurin katolinen katedraali, joka sijaitsee Espanjan Sevillassa. Pietarinkirkko on suurempi, mutta se ei ole katedraali. Kirkko on myös suurin keskiaikainen, goottilaista tyyliä edustava rakennus. Se rakennettiin almohadien moskeijan paikalle 1400-luvun alkuvuosina. Kirkon pohja on 76 kertaa 115 metriä, ja keskiholvin korkeus 42 metriä.


title: Sevillan katedraali

text: Katedraali rakennettiin osoittamaan Sevillan vaurautta kaupungin noustua kaupankäynnin uudeksi keskukseksi Reconquistan jälkeisinä vuosina.


title: Sevillan katedraali

text: Katedraali on Unescon maailmanperintökohde.


title: Pohnpeinluri

text: Pohnpeinluri ("Trichoglossus rubiginosus") on sateenkaarilurien sukuun kuuluva kaija.


title: Pohnpeinluri

text: Linnun pituus on noin 24 cm. Aikuisen linnun höyhenpuku on yleisväriltään kastanjanruskea ja kaulan sekä alapuolen höyhenten reunat ovat tummemmat synnyttäen raidallisen värityksen. Siipi- ja pyrstösulat ovat oliivinkeltaiset, nokka oranssi (koiras) tai kellanoranssi (naaras), iiris kellanoranssi (koiras) tai vaaleanharmaa (naaras) ja koivet tummanharmaat. Sukupuolet ovat muuten samanvärisiä. Nuoren linnun väritys on samanlainen kuin aikuisen.


title: Pohnpeinluri

text: Paikallisten asukkaiden lajille antama nimi tarkoittaa "suojautuu aina sateelta", mikä havainnollistaa sen taipumusta suojautua sateella ison lehden alle.


title: Pohnpeinluri

text: Pohnpeinluri esiintyy Pohnpein eli Ponapén saarella Mikronesiassa.


title: Pohnpeinluri

text: Lajin kantaa pidetään silmälläpidettävänä, sillä sen populaatio on saavuttamassa vaarantuneen rajaa ja on pienenemässä. Lajin levinnäisyysalue on melko suppea, mutta se ei todennäköisesti ole kaventumassa, sillä laji on hyvin sopeutuva.


title: Pohnpeinluri

text: Pohnpeinlurit elävät metsissä, erityisesti kookospalmumetsiköissä.


title: Pohnpeinluri

text: Laji on ilmeisesti yksiavioinen. Pesintä tunnetaan puutteellisesti. Pesä sijaitsee kolossa joko kookospalmun latvassa tai jonkin muun suuren puun onkalossa. Naaras munii vain yhden munan.


title: Pohnpeinluri

text: Pohnpeinlurit liikkuvat yleensä pienissä muutaman yksilön parvissa ja ruokailevat enimmäkseen kookospalmuissa. Ne syövät siitepölyä, mettä, kukkia, siemeniä ja hedelmiä. Niiden nokka ja kieli ovat erilaistuneet siten, että nokka on kapea ja kielen päässä on eräänlainen harja siitepölyn nuolemista varten.


title: Jillian Henry

text: Jillian Marisa Henry (s. 22. lokakuuta 1996 Kalifornia, Yhdysvallat) on yhdysvaltalainen näyttelijä, joka on esiintynyt ääninäyttelijänä useissa eri animaatioelokuvissa. Jillianilla on kaksi isoveljeä, jotka ovat Aaron Henry ja Michael Tyler Henry, he kummatkin ovat myös näyttelijöitä. Jillian tunnetaan melko hyvin animaatioelokuvasta "Lilo & Stitch 2", jossa hän esitti Elenan ääntä. Hänen ensiesiintymisensä oli vuonna 1997 televisiosarjassa "Unsolved Mysteries", jossa hän esiintyi yhdessä jaksossa. Tuolloin hän oli 1-vuotias. Jillian on esiintynyt myös televisiosarjassa "Mullan alla" vuonna 2003 yhdessä jaksossa.


Kaukalopallon maailmanmestaruuskilpailut 2000 pelattiin Ruotsin Skellefteåssa. Suomi voitti kaikki neljä peliään ja otti MM-kullan. Suomi voitti alkusarjassa Ruotsin, Valko-Venäjän ja Venäjän, joka kaatui myös MM-finaalissa.


title: Alex Smith

text: Alexander Douglas ”Alex” Smith (s. 7. toukokuuta 1984 Seattle, Washington) on amerikkalaisen jalkapallon pelaaja, pelipaikaltaan pelinrakentaja. Hän pelaa NFL-liigan Washington Redskinsissä, ja on ammattilaisurallaan edustanut myös San Francisco 49ersia sekä Kansas City Chiefsiä.


title: Alex Smith

text: Smith oli vuoden 2005 NFL:n varaustilaisuuden ensimmäinen valinta.


title: Alex Smith

text: Seattlessa syntynyt Smith on kotoisin La Mesasta, Kalifornian osavaltiosta. Hänellä on veli ja kaksi siskoa. Alexin isä, Douglas D. Smith on rehtorina Helix High Schoolissa, samassa lukiossa jonka hän itse kävi. Smithin setä, John L. Smith, on entinen Michiganin valtionyliopiston jalkapallojoukkueen päävalmentaja.


title: Alex Smith

text:
Smith pelasi aloittajana Helix High Schoolin joukkuessa, johdattaen joukkueensa yhteensä 25 voittoon ja yhteen tappioon. Tänä aikana Helix High School voitti kaksi kertaa San Diegon alueen mestaruuden. Smith valittiin kaksi kertaa sekä konferenssin parhaaksi hyökkääjäksi että joukkueensa tärkeimmäksi pelaajaksi, ja kerran myös tähdistöjoukkueeseen. Helixissä Smith rikkoi koulun ennätyksen eniten heitetyissä maaleissa ottelussa kuudella maalillaan. Hän ei kuitenkaan ollut joukkueen kohutuin pelaaja, sillä Smithin joukkuekaverina pelasi vuoden 2005 parhaan yliopistopelaajan Heisman Trophyn voittaja Reggie Bush, nykyinen New Orleans Saintsin keskushyökkääjä.
Smithin menestys ei kuitenkaan rajoittunut pelkkään jalkapalloon; hän oli viimeisenä vuonnaan luokkansa puheenjohtaja, ja läpäisi koulun etuajassa erinomaisin arvosanoin. Myöhemmin yliopistossa hän onnistui samassa tempussa ja suoritti taloustieteen tutkintonsa kahdessa vuodessa. 2006 Smith perusti omaa nimeään kantavan järjestön, joka antaa entisiä hoitokotilapsia mahdollisuuden korkeampaan koulutukseen. Järjestö toimii tällä hetkellä San Diegon alueella Kaliforniassa.


title: Alex Smith

text: Smithin melko hyvistä lukiosuorituksista huolimatta hänelle tarjottiin stipendiä vain kahteen yliopistoon; Utahiin ja Louisvilleen, jossa siihen aikaan oli valmentajana hänen setänsä John L. Smith. Lisäksi hänen äitinsä olisi toivonut poikansa menevän opintojensa vuoksi Harvardin tai Dartmouthin kaltaiseen akateemisesti tasokkaaseen yliopistoon. Lopulta Smith valitsi kuitenkin Utahin yliopiston ja Utah Utesin joukkueen.


title: Alex Smith

text: Alku Utahissa oli vaikea. 2002, ensimmäisenä yliopistovuotenaan, jolloin useimmat pelaajat eivät osallistu otteluihin jotta heille saataisiin lisävuosi yliopistossa, Smith pelasi vain kahdessa ottelussa, heittäen yhteensä ainoastaan neljä heittoa. Tämä oli suuri pettymys Smithille, sillä näin hän käytännössä menetti yhden kokonaisen yliopistokauden, ja hän harkitsi muualle siirtymistä. Lopulta Smith päätti kuitenkin jäädä Utahiin. Seuraavana vuonna hänestä tuli joukkueen aloittava pelinrakentaja, ja kaudella 2004 hän johdatti joukkueensa Fiesta Bowliin ensimmäistä kertää yliopiston historiassa, kärsimättä yhtään tappiota kauden 14 ottelussa. Utes onnistui myös voittamaan ottelun Pittsburghin yliopistoa vastaan 35-7.


title: Alex Smith

text: Kauden päätteeksi Smith sijoittui neljänneksi vuoden 2004 parhaan yliopistopelaajan äänestyksessä (edellään mm. nykyinen Houston Texansin varapelinrakentaja Matt Leinart, joka voitti palkinnon). Hänet valittiin kuitenkin NCAA:n (Amerikan yliopistourheilun keskusliitto) Mountain West -konferenssin Vuoden pelaajaksi.


title: Alex Smith

text: NFL -draftin pelaajavertailussa Smith juoksi 40 jaardia aikaan 4.71, nosti penkkipunnerruksella 152 kiloa ja hyppäsi 79 senttiä vertikaaliloikassa. Wonderlic-testissä, joka on eräänlainen älykkyystesti, Smith oli paras pelinrakentaja vuosiin tuloksellaan 40 mahdollisesta 50 pisteestä. Smithin yksityinen harjoituspäivä oli myös onnistunut, sementoiden hänen asemaansa varaustilaisuuden parhaana pelinrakentajana ennen toista vahvaa ehdokasta, Kalifornian yliopiston Aaron Rodgersia. Lisäksi ykkösvarausta hallussa pitäneen San Francisco 49ersin päävalmentajana toimi vahvana persoonana tunnettu Mike Nolan, joka ei uskonut myös vahvaluontoisen Rodgersin tulevan kanssaan toimeen pidemmällä aikavälillä.


title: Alex Smith

text: Heinäkuussa 2005 Smith teki hänet varanneen 49ersin kanssa kuusivuotisen sopimuksen, arvoltaan noin 50 miljoonaa dollaria.


title: Alex Smith

text: Tulokaskaudellaan Smith kamppaili loukkaantumisten kanssa, ja päävalmentaja Mike Nolanin otettua Smith pois kokoonpanosta useaan otteeseen, hän pelasi vain yhdeksässä ottelussa, joissa saldona yksi maali ja 11 katkaistua syöttöä. Noista yhdeksästä ottelusta Smith oli aloittajana seitsemässä ottelussa, 49ersin käytettyä kauden aikana jopa neljää eri aloittajaa.


title: Alex Smith

text: Alkuvaikeuksien jälkeen Smith löysi itsensä vahvistetusta hyökkäyskalustosta jonka opastuksesta vastasi uusi mies, Norv Turner, nykyinen San Diego Chargersin päävalmentaja. Smith harjoitteli ennen kautta tiiviisti Turnerin ja laitahyökkääjien kanssa. Lisäksi Smith paransi tekniikkaansa ja lisäsi massaa.


title: Alex Smith

text: Kehittynyt hyökkäys auttoi Smithiä selvästi toisella kaudellaan, erityisesti kolmessa ensimmäisessä ottelussa, joissa hän heitti yhteensä 814 jaardia ja kolme maalia ilman ainuttakaan syötönkatkoa. Neljännessä ottelussa Kansas City Chiefsiä vastaan Smithillä sekä muulla joukkueella oli pienia vaikeuksia, mutta ne saatiin korjattua seuraavaan peliin Oaklandiin, jossa Smith heitti ensimmäistä kertaa NFL-urallaan kolme maalia ottelussa. Tämän jälkeen kuitenkin palasivat tulokaskauden vaivat; seuraavissa viidessä pelissä tuloksena oli vain kuusi maalia ja yhdeksän katkaistua syöttöä 153 jaardin ottelukeskiarvolla. Loukkaantumisongelmista huolimatta Smith johti joukkueensa marraskuussa kolmen ottelun voittoputkeen.


title: Alex Smith

text: Seuraavan viikon Cardinals-tappion jälkeen 49ers pelasi viimeisen ottelunsa Denverissä, jossa Broncos tavoitteli viimeisiä playoff-paikkoja. Kotiyleisön pettymykseksi vieraat venyivät yllätykseen, ja tiputtivat coloradolaiset ulos pudotuspeleistä. Smith heitti ottelussa 194 jaardia ja yhden maalin, johtaen joukkueensa tappioasemasta voittoon toisen kerran kolmen viikon sisällä.


title: Alex Smith

text: Yhteenvetona Smith paransi toisena vuonna, saaliina 16 maalia ja ythä monta syötönkatkoa, 2 890 jaardia ja pelinrakentajateho 74.8, kaikki enemmän kuin 22-vuotiaalta pelinrakentajalta yleisesti odotetaan.


title: Alex Smith

text: Kolmannella kaudella Smith joutui kolmannen hyökkäyksen koordinaattorin alaisuuteen Norv Turnerin siirryttyä San Diegoon. Uusi mies tehtävään oli Jim Hostler, joka osoittautui huomattavasti edeltäjäänsä heikommaksi.


title: Alex Smith

text: Kauden avauspeli, ESPN:n TV-ottelu Baltimore Ravensia vastaan, päättyi 49ersin 20-17 -voittoon viime hetken voittomaalilla. 30. syyskuuta pelatussa ottelussa Seattlea vastaan Smith loukkasi oikean olkapäänsä jouduttuaan vastustajan Rocky Bernardin taklaamaksi. Smith menetti vamman takia kolme ottelua, ja palasi kentälle 28. lokakuuta.


title: Alex Smith

text: San Franciscon seuraava voitto tuli vasta marraskuun lopussa. Kaikista tilastoihin kelpuutettavista pelinrakentajista häntä huonompi tehokkuus oli vain New York Jetsin Kellen Clemensillä. Smith onnistui alle 50 prosentissa syötöistään, joka oli myös selvästi alle liigan keskiarvon (n. 60%) Smithillä oli myös erimielisyyksiä päävalmentaja Nolanin kanssa vammansa vakavuudesta; Nolanin mielestä hän oli täysin kuntoutunut, mutta hänen itsensä mukaan vamma vaikeutti edelleen tarkasti heittämistä. Lopulta Nolan päätti antaa Smithin kuntouttaa olkapäätään ja laittoi avaukseen konkari Trent Dilferin. Smithin olkapää tutkittiin tarkemmin, ja lopulta päätettiin turvautua leikkaukseen, joka lopetti Smithin kauden.


title: Alex Smith

text: Smith taisteli harjoitusleirillä ykköspelinrakentajan paikasta yhdessä Shaun Hillin ja J.T O'Sullivanin kanssa. Jälleen 49ersin hyökkäyksen vastaava sai potkut, ja Jim Hostlerin tilalle palkattiin Mike Martz. Toisin kuin edelliskausilla, joilla hyökkäys oli ollut eri valmentajista huolimatta jokseenkin samanlaista, Martzin systeemi oli täysin erilainen. Smith aloitti harjoituskauden ensimmäisen ottelun Raidersia vastaan kakkospelinrakentajana O'Sullivanin takana. Tämän valinta johtui osin siitä, että hänelle Martzin hyökkäys oli tullut aiemmin tutuksi hänen pelatessaan Detroit Lionsissa, jossa Martz valmensi. Osat säilyivät samoina myös muissa harjoitusotteluissa ennen kautta.


title: Alex Smith

text: 22. elokuuta päävalmentaja Mike Nolan julkisti, että J.T O'Sullivan tulisi olemaan heidän aloittajansa ainakin kauden avausottelussa. Tämä sai entisen NFL-valmentajan Jim Moran kutsumaan Smithiä haastateltaessa epäonnistujaksi ja ettei 49ersin olisi pitänyt valita häntä ensimmäisenä vuoden 2005 draftissa.


title: Alex Smith

text: Syyskuussa Smith asetettiin jälleen loukkaantuneiden listalle olkapäänsä vuoksi. Yleisesti odotettiin 49ersin vapauttavan Smithin sopimuksestaan kauden jälkeen. Mutta asiat muuttuivat päävalmentaja Nolanin potkujen jälkeen; Smith saisi jäädä, jos hän olisi valmis neuvottelemaan uuden, huomattavasti halvemman sopimuksen. Lopulta osapuolet pääsivät yhteisymmärrykseen seuraavat kaksi vuotta kattavasta sopimuksesta.


title: Alex Smith

text: Uusi päävalmentaja Mike Singletary ilmoitti Smithin taistelevan jälleen aloittajan paikasta Shaun Hillin kanssa, mutta taistelun vei nimiinsä lopulta Hill. Organisaatioon tuli myös viides hyökkäyksen koordinaattori viidessä vuodessa, sillä tehtävää 2008 hoitaneen Mike Martzin hyökkäyssuunnitelmat eivät osuneet lainkaan yksiin uuden päävalmentajan kanssa. Tehtävään palkattiin Jimmy Raye II, jolla oli kokemusta NFL:stä pelaajana sekä valmentajana jo vuodesta 1968, ja oli ollut 49ersin valmentajistossa jo kerran aiemmin, kaudella 1977.


title: Alex Smith

text: Viikolla seitsemän, 49ersin ollessa puoliajalla tappiolla 0-21 Houston Texansia vastaan, Smith sai tilaisuutensa. Hän heitti kolme maalia (kaikki sisemmälle laitahyökkääjälle Vernon Davisille), mutta ei onnistunut nostamaan joukkuettaan voittoon asti, ottelun päättyessä Texansille 21-24. Loppukauden hän oli joukkueensa ykköspelinrakentaja, ja vaikka ensimmäisen seitsemän ottelun saldo oli vain kaksi voittoa, pelasi hän silti uransa tähän asti parhaan kauden. Viikolla 13 divisioonavastustaja Seattle Seahawksia vastaan Smith heitti ensi kertaa urallaan ottelussa yli kolmesataa jaardia. 11 ottelussa Smith heitti yhteensä 2 350 jaardia ja 18 maalia.


title: Alex Smith

text: Smith oli Ison-Britannian yleisradioyhtiö BBC:n asiantuntija-kommentaattori kanavan Super Bowl -lähetyksessä.


title: Alex Smith

text: Kauden 2010 Smith aloitti 49ersin ykköspelinrakentajana. Joukkueen kakkospelinrakentajan sekä edellisen aloittajan Shaun Hillin siirryttyä Detroit Lionsiin, 49ersin pelinrakentajat olivat nyt Smith, New York Giantsista tullut David Carr sekä edellisen vuoden viidennen kierroksen varaus Nate Davis. Davis tosin siirrettiin ennen runkosarjan alkua kokoonpanosta harjoitusjoukkueeseen pois Baltimore Ravensista hankitun Troy Smithin tieltä.


title: Alex Smith

text: Ensimmäistä kertaa urallaan Smith pääsi aloittamaan uuden kauden saman hyökkäyksen koordinaattorin kanssa kuin edellisellä kaudella, Jimmy Rayen saatua jatkaa tehtävässään. Smith nimettiin joukkueen kapteenistoon. Ensimmäisessä ottelussa 49ers kohtasi arkkivihollisensa Seattle Seahawksin, ja ottelusta muodostui katastrofi sekä Smithille että ennakkosuosikki 49ersille. Lopputuloksena oli kotijoukkueen 31-6 -voitto.


title: Alex Smith

text: Toisella ottelukierroksella 49ers pelasi hallitsevaa mestaria New Orleans Saintsia vastaan, jota johti pelinrakentaja Drew Brees. Huolimatta huomattavasti kovemmasta vastustajasta kuin edellisellä viikolla, Smith paransi peliään selvästi, ja 49ers taisteli ottelun voitosta aivan viime sekunneille asti. Saintsin potkaisija Garrett Hartley kuitenkin ratkaisi ottelun potkumaalilla kaksi sekuntia ennen ottelun loppua. Seuraavien pelien tapahtumat olivat toistoa kahdesta ensimmäisestä ottelusta, kun 49ers ensin hävisi heikommalle Kansas City Chiefsille reilulla erolla, ja tämän jälkeen ennakolta vahvempi Atlanta Falcons päihitti 49ersin vasta viime hetken potkumaalilla.


title: Alex Smith

text: Viikolla viisi 49ers lähti Smithin johdolla hakemaan avausvoittoa ja samalla neljän ottelun tappioputken katkaisemista. Ottelu alkoikin hyvin, kun ensimmäisen hyökkäyksen päätteeksi Smith heitti seitsemän jaardin touchdownin laitahyökkääjä Michael Crabtreelle. Tämän jälkeen alkoivat kuitenkin vaikeudet, ja lopulta, katkaistun syötön ja rähmäyksen jälkeen kotiyleisö Candlestick Parkilla alkoi buuaamaan aina Smithin astuessa kentälle, ja huutamaan ""Haluamme Carrin!"". David Carr olikin jo valmiina astumaan kentälle, kun Smith joutui tuliseen sananvaihtoon päävalmentaja Singletaryn kanssa. Tämä antoi Smithille kuitenkin vielä yhden yrityksen, jonka tämä onnistui käyttämään hyödykseen, ja johti joukkueensa vielä mukaan taisteluun ottelun voitosta. Lopulta 49ers hävisi ottelun kuitenkin 27-24.


title: Alex Smith

text: Seuraavalla viikolla 49ers kohtasi vieraskentällä Carolina Panthersin. Smith aloitti kohtuullisen hyvin, mutta kolmannella neljänneksellä Panthersin ulompi puolustuksen linjamies Charles Johnson säkitti Smithin, ja kaatuessaan tämä otti tukea vasemmalla kädellään. Smithin epäonneksi hänen kyynärpäähänsä tuli repeämä, joka piti hänet sivussa kolmesta seuraavasta ottelusta, mukaan lukien ottelu Denver Broncosia vastaan Lontoossa, uudella Wembleyn stadionilla.


title: Alex Smith

text: Varamies David Carrin epäonnistuttua pahasti Smithin korvaajana Panthersia vastaan, 49ersin aloittajaksi tuli kauden alla joukkueeseen siirtynyt Troy Smith, joka onnistui voittamaan kaksi ensimmäistä otteluaan, ja vaikutti siltä, että hänestä tulisi vakituinen aloittaja. Kolmas ottelu Tampa Bay Buccaneersia vastaan päättyi kuitenkin onnettoman esityksen jälkeen Buccaneersin 21-0 -voittoon, 49ersin jäätyä ensimmäistä kertaa pisteittä kotikentällään 33 vuoteen. Tämä nosti jälleen esille spekulaatiot aloittajasta maanantain otteluun divisioonavastustaja Arizona Cardinalsia vastaan.


title: Alex Smith

text: Troy Smith kuitenkin jatkoi aloittjan paikalla, ja onnistui johdattamaan 49ersin selvään 27-6 -voittoon. Tämä ei kuitenkaan riittänyt pelastamaan hänen asemaansa, sillä tulevalle Super Bowl -voittajalle Green Bay Packersille hävityn ottelun jälkeen hän sai tehdä tilaa kyynärpäävammastaan toipuneelle Alex Smithille. Tämä onnistuikin johdattamaan paluuottelussaan joukkueen voittoon, mutta kahden seuraavan ottelun tappioiden myötä putoaminen jatkopeleistä varmistui. Ennen viimeistä, käytännössä merkityksetöntä ottelua Arizonaa vastaan, joukkueen päävalmentaja Mike Singletary sai potkut, ja tilalle otettiin väliaikaisesti puolustuksen koordinaattori Jim Tomsula. Tomsulan johdolla 49ers päätti kautensa voitokkaasti.


title: Alex Smith

text: Kauden jälkeen näytti vahvasti siltä, että Smith vaihtaisi seuraa hänen sopimuksensa loputtua, ja hän itsekin haastattelussa totesti maisemanvaihdoksen olevan paikallaan.


title: Alex Smith

text: Smithin mieli muuttui, kun uudeksi päävalmentajaksi valittu Jim Harbaugh kertoi haluavansa Smithin takaisin, mikäli mahdollista. Kun 49ers ei käyttänyt ykköskierroksen valintaa ykkösluokan pelinrakentajaan, esimerkiksi Blaine Gabbertiin tai, Jake Lockeriin, Smithin paluu käytännössä varmistui. NFL:n työsulusta johtuen Smith ei kuitenkaan voinut solmia seuran kanssa välittömästi uutta sopimusta, mutta tästä huolimatta hän oli yksi pelaajista, jotka organisoivat joukkueen harjoituksia työsulun aikana.


title: Alex Smith

text: Smith oli lähtökohtaisesti 49ersin kiistaton ykköspelinrakentaja, takanaan toisella kierroksella Nevadan yliopistosta varattu tulokas Colin Kaepernick. Avausottelussa divisioonavastustaja Seattle Seahawksia vastaan 49ers vei voiton, mutta toinen ottelu Dallas Cowboysiä vastaan päättyi dramaattiseen 27-24 -jatkoaikatappioon, Cowboysin potkaisijan Dan Baileyn tasoitettua ottelun kolme sekuntia ennen loppua.


title: Alex Smith

text: Cowboys-tappion jälkeen 49ers hävisi ainoastaan kaksi ottelua, viikolla 12 Baltimore Ravensia sekä kaksi viikkoa myöhemmin Arizona Cardinalsia vastaan. Lopulliseksi saldoksi tuli 13 voittoa ja kolme tappiota, joka riitti takaamaan Ninersille ensimmäisen pudotuspelipaikan sitten vuoden 2002. Myös Smithin kausi oli jättimenestys henkilökohtaisella tasolla, sillä hän onnistui rikkomaan lähes kaikki omat ennätyksensä. Tästä huolimatta Smithiä kuitenkin pidettiin edelleen 49ersin heikkona lenkkinä, suurimman osan kunniasta mennessä puolustukselle, joka Patrick Willisin johdolla pelasi erinomaisen kauden.


title: Alex Smith

text: Erinomaisen runkosarjaesityksen ansiosta 49ers eteni suoraan toiselle kierrokselle, jossa vastaan asettui New Orleans Saints ja uuden heitettyjen jaardien ennätyksen tehnyt tähtipelinrakentaja Drew Brees. Smith loisti uransa ensimmäisessä playoff-ottelussaan, hiljentäen epäilijät kolmella maalillaan, ja johdattaen 49ersin 38-34 -voittoon vuoden 2010 mestarijoukkueesta. Ottelun ratkaisu tapahtui vain yhdeksän sekuntia ennen loppua, kun Smithin syöttö tavoitti maalialueella toisen ottelun avainpelaajista, Vernon Davisin, jolle ottelu oli myös uran ensimmäinen pudotuspelikamppailu.


title: Alex Smith

text: NFC-konferenssin finaalissa 49ers sai kotikentälleen Candlestick Parkille vieraakseen New York Giantsin, joka kahdella ensimmäisellä kierroksella kukisti sekä Atlanta Falconsin että hallitsevan mestarin Green Bay Packersin. Ottelu oli melko tasainen, mutta Smith ei yltänyt samalle tasolle kuin edellisessä ottelussa, ja 49ers kärsi lopulta katkeran jatkoaikatappion.


title: Alex Smith

text: Kauden päätteeksi Smith sijoittui kolmanneksi vuoden comeback-pelaajan äänestyksessä, jossa voiton vei Detroit Lionsin pelinrakentaja Matthew Stafford. Smith sai seitsemän ääntä, äänestäjiä ollen yhteensä 50.


title: Alex Smith

text: Smithistä tuli kesällä 2012 vapaa pelaaja, hänen yksivuotisen sopimuksensa loputtua. Alun perin molemmat osapuolet ilmaisivat halukkuutensa uuden, rahakkaamman sopimuksen tekemiseen, mutta tilanne muuttui 49ersin julkisesti kiinnostuttua Indianapolis Coltsista lähteneestä tähtipelinrakentaja Peyton Manningistä. Saamastaan kohtelusta loukkaantuneena Smith päätti myös alkaa tarkastelemaan muita vaihtoehtoja, ja kävi sopimusneuvotteluissa muun muassa Miami Dolphinsin kanssa. Lopulta Manning päätti kuitenkin tehdä sopimuksen Denver Broncosin kanssa, ja pian tämän jälkeen Smith ja 49ers solmivat kolmivuotisen sopimuksen, jonka arvoksi muodostui bonuksineen yhteensä 33 miljoonaa dollaria.


title: Alex Smith

text: Smithin aloittajan asema oli lähtökohtaisesti sementoitu, Kaeperncikin toimiessa hänen varamiehenään. Myös edelliskaudella kritisoiduille laitahyökkääjille hankittiin vahvistuksia, kun hallitsevasta mestarijoukkueesta New York Giantsista tuli vapaana pelaajana Mario Manningham, ja kiistelty, joskin kiistämättä lahjakas veteraani Randy Moss päätti palata pelikentille 49ersin riveissä yhden kauden sapattivapaan jälkeen.


title: Alex Smith

text: 49ers aloitti Smithin johdolla kauden hyvin. Ottelussa Arizona Cardinalsia vastaan Smith onnistui 18 heitossa ja epäonnistui vain yhdessä, tehden uuden ennätyksen yli 15 kertaa heittäneen pelinrakentajan onnistumisprosentissa yhdessä ottelussa. Seuraavassa ottelussa hän kuitenkin sai lievän aivotärähdyksen, ja joutui sivuun seuraavasta ottelusta.


title: Alex Smith

text: Smithin ollessa sivussa varamies Colin Kaepernick onnistui vakuuttamaan valmennusjohdon taidoistaan, ja sai pitää aloittajan paikan Smithin tervehdyttyä pelikuntoon. Kaepernickin johdolla 49ers eteni edelliskautta pidemmälle eli Super Bowliin, jossa joukkue kuitenkin hävisi Baltimore Ravensille.


title: Alex Smith

text: Kaepernickin vallatessa 49ersin aloittajan paikan itselleen, kävi pian selväksi että Smith tulisi vaihtamaan joukkuetta ennen kauden 2013 alkua. Lopulta ykköspelinrakentajaa edelliskaudella epäonnistuneen Matt Casselin tilalle etsinyt Kansas City Chiefs hankki Smithin San Franciscosta, vaihdossa kahteen varausvuoroon.


title: Alex Smith

text: Smithin sekä uuden päävalmentajan Andy Reidin johdolla edellisvuoden sarjajumbo aloitti loistavasti, ja oli viimeisenä joukkueena ilman tappioita. Tämä vahvisti Smithin mainetta pelinrakentajana, joka kykenee voittamaan joukkueen muiden osa-alueiden ollessa kunnossa. Reid käytti myös Smithin juoksutaitoja huomattavasti enemmän hyödyksi kuin aiemmin tämän ammattilaisuralla. Chiefsin lopulliseksi saldoksi runkosarjassa tuli 11 voittoa ja 5 tappiota, joka riitti lopulta kevyesti playoff-paikkaan.


title: Alex Smith

text: Villi kortti -kierroksella Chiefsin vastustajaksi asettui Indianapolis Colts. Chiefs ja Smith aloittivat ottelun loistavasti, ja olivat parhaimmillaan jo 28 pistettä edellä vastustajaa. Colts kuitenkin onnistui toisella jaksolla totaalisesti murskaamaan loukkaantumisista kärsineen Chiefs-puolustuksen, ja lopulta voitti ottelun yhdellä pisteellä 44-45. Kyseessä oli NFL-historian toiseksi suurin "comeback" pudotuspeleissä.


title: Alex Smith

text: Smithistä käytetään usein termiä "game manager", jolla tyypillisesti tarkoitetaan pelinrakentajaa, joka pitää ottelut joukkueen hallinnassa muttei kykene voittamaan ilman muun joukkueen hyviä suorituksia. Hyvillä suorituksillaan parina viime vuotena Smith on kuitenkin osittain kyennyt irrottautumaan tästä maineesta.


title: Alex Smith

text: Smithin vahvuuksiin kuuluu NFL-eliittiä oleva peliäly ja hyvät lyhyet heitot. Lisäksi hänen atleettisuutensa ja juoksupelikykynsä on mainettaan parempi. Heikkoutena Smithillä on taipumus pelata monesti ylivarovaisesti. Lisäksi hänen heittovoimansa ei ole huippuluokkaa, ja Smithin kykyä heittää pitkiä heittoja on kyseenalaistettu paljon. Hän on tehokkaimmillaan joukkueessa, jonka strategiaan kuuluvat lyhyet, nopeat heitot sekä vahva juoksupeli.


title: Alex Smith

text: Smith avioitui keväällä 2009 Elizabeth Barryn, entisen Oakland Raidersin cheerleaderin kanssa. Pariskunnan ensimmäinen yhteinen lapsi, poika Hudson syntyi toukokuussa 2011.


title: Alex Smith

text: Smithin nimeä kantava avustusjärjestö "The Alex Smith Foundation" tukee erilaisten ohjelmien kautta perhekodeissa kasvaneita nuoria heidän aikuistumisessaan ja muun muassa opiskelupaikan löytämisessä. Järjestö on toiminut vuodesta 2009 lähtien. Hän myös toimi yhtenä vapaaehtoisista auttajista San Franciscon lahden ympäristössä kadonneen 15-vuotiaan teinitytön Sierra LaMarin etsinnöissä huhtikuussa 2012.


title: Alex Smith

text: Smith toimi 49ersin päävalmentaja Jim Harbaughin mailapoikana vuoden 2012 AT&T Pebble Beach National Pro-Am -turnauksessa, kuuluisalla Pebble Beachin kentällä Kaliforniassa. Haastattelussa Harbaugh totesi osapuolien vaihtavan roolia seuraavan vuoden turnauksessa.


title: Alex Smith

text: Yhdysvaltalainen SportingNews -sivusto nimesi Smithin amerikkalaisten ammattilaissarjojen 11. älykkäimmäksi urheilijaksi.


title: Alex Smith

text: Runkosarja


title: Alex Smith

text: Pudotuspelit


title: John Baldessari

text: John Baldessari (s. 17. kesäkuuta 1931) on yhdysvaltalainen käsite- ja nykytaiteilija. Hän syntyi Kalifornian National Cityssä ja on pitänyt satoja yksityisnäyttelyitä eri puolilla Yhdysvaltoja ja Eurooppaa.


title: John Baldessari

text: Vuonna 1996 Baldessarille myönnettiin Itävallassa Oskar Kokoschka -palkinto.


title: Miller Barber

text: Miller Barber (31. maaliskuuta 1931 – 11. kesäkuuta 2013) oli yhdysvaltalainen golfaaja. Hän syntyi Louisianan Shreveportissa ja valmistui vuonna 1954 Arkansasin yliopistosta.


title: Miller Barber

text: Vaikka Barber saavutti yksitoista voittoa ammattilaisurallaan PGA Tourilla, hän ei voittanut kertaakaan ”major championshipia”, joihin lukeutuvat The Masters Tournament, Yhdysvaltain avoin golfturnaus, Britannian avoin golfturnaus ja PGA Championship. Muun muassa nykyisellä FBR Openilla hän kuitenkin ylsi mestaruuksiin vuosina 1971 ja 1978.


title: Miller Barber

text: Yli 50-vuotiaana Barber saavutti menestystä senioripelaajana nykyisellä Champions Tourilla. Hän voitti muiden muassa Senior PGA Championshipin (1981), Senior Players Championshipin (1983) ja kolmesti U.S. Senior Openin (1982, 1984, 1985).


title: Mandelbrotin joukko

text: Mandelbrotin joukko eli Mandelbrotin fraktaali on eräs tunnetuimmista fraktaaleista. Joukko on nimetty puolalais-ranskalaisen matemaatikon Benoît Mandelbrotin mukaan, ja se perustuu kompleksilukufunktioon "x = x" + "c", jossa "x" ja "c" ovat kompleksilukuja.


title: Mandelbrotin joukko

text: C on vakio ja x:lle annetaan alkuarvoksi x = (0,0), tällöin yhtälöstä saadaan x = c ja edelleen x = x + c. Iterointia jatketaan kunnes x:n itseisarvo ylittää arvon 2. Jos c:n itseisarvo on lähellä nollaa, niin x ei milloinkaan saavuta arvoa 2. Tätä vastaa fraktaalin kuvaajan keskellä oleva musta alue. Jos c:n itseisarvo on suuri, esim 2, niin heti ensimmäinen iteraatio saa x:n ylittämän arvon 2. Tätä vastaa kuvan reunoilla olevat tummimmat alueet. Tällä välillä on epämääräisen muotoinen alue, jossa tarvittavien iteraatiokierrosten määrä on vaikeasti ennustettavissa.


title: Mandelbrotin joukko

text: Kuvassa kukin piste vastaa yhtä c:n arvoa ja kyseisen pisteen väri kertoo tarvittujen iterointikierrosten lukumäärän kyseisellä C:n arvolla. Kaikki pisteet, joiden väri on sama, ovat tarvinneet saman määrän iterointeja. Iterointien lukumäärän kasvun myötä väri muuttuu tumman sinisestä sinisen ja vihreän kautta keltaiseen ja edelleen muihin väreihin. Kuvaan muodostuu selvä reuna-alue, jossa värit vaihtuvat nopeasti. Tällä alueella on tyypillistä, että aivan mitättömän pieni c:n muutos vaikuttaa voimakkaasti ja arvaamattomasti tarvittavien iterointien määrän ja sitä kautta pisteen väriin.


title: Mandelbrotin joukko

text: Sana fraktaali kuvaa sitä, että jos otamme pienen alueen jostain reunasta ja suurennamme sitä, niin kuva saa aina uusia yksityiskohtia rajattomasti. Nimenomaan tämä ilmiö tekee fraktaaleista mielenkiintoisia ja myös näyttäviä.


title: Suomuluri

text: Suomuluri ("Trichoglossus chlorolepidotus") on sateenkaarilurien sukuun kuuluva kaija.


title: Suomuluri

text: Linnun pituus on noin 23 cm. Aikuisen linnun höyhenpuku on yleisväriltään vihreä. Rinnan ja vatsan höyhenet ovat keltaisia levein vihrein reunoin saaden ne näyttämään suomumaisilta. Pyrstön alapeitinhöyhenet, reidet ja kupeiden alaosa ovat vihreät voimakkain keltaisin kuvioin. Siipien alapeitinhöyhenet ja siipisulkien alapinnalla oleva leveä vyö ovat oranssinpunaiset. Nokka punainen, iiris oranssinkeltainen ja koivet harmaanruskeat. Sukupuolet ovat samanvärisiä. Nuorella linnulla iiris on vaaleanruskea ja nokka ruskehtava keltaisin täplin.


title: Suomuluri

text: Suomuluri esiintyy yleisenä Koillis-Australiassa Queenslandin Cooktownista Uuden Etelä-Walesin Illawaran alueelle sekä joillakin rannikon edustan saarilla. Ne ovat vaelluslintuja, jotka vaeltavat ravinnon perässä.


title: Suomuluri

text: Lajin esiintymisalueen laajuus on 100 000–1 000 000 neliökilometriä ja sen kanta on elinvoimainen.


title: Suomuluri

text: Suomulurit elävät avoimissa metsissä, savanneilla ja teepuutiheiköissä.


title: Suomuluri

text: Laji on ilmeisesti yksiavioinen. Pesintää tapahtuu koska tahansa toukokuun ja helmikuun välillä. Pesä sijaitsee tavallisesti korkealla puunkolossa. Naaras munii kaksi tai harvoin kolme munaa. Haudonta kestää noin 25 päivää ja ilmeisesti vain naaras hautoo. Molemmat emot ruokkivat poikasia kolmasti päivässä. Poikaset lähtevät pesästä 6–7 viikon ikäisinä.


title: Suomuluri

text: Suomulurit liikkuvat usein suurissa parvissa ja ruokailevat enimmäkseen eukalyptuspuissa. Ne syövät siitepölyä, mettä, kukkia, siemeniä, marjoja ja hedelmiä. Niiden nokka ja kieli ovat erilaistuneet siten, että nokka on kapea ja kielen päässä on eräänlainen harja siitepölyn nuolemista varten.


title: Cycles

text: Cycles on grindcore-yhtye Rotten Soundin viides albumi. Se julkaistiin 9. tammikuuta 2008 levymerkillä Spinefarm Records.


title: Cycles

text: Albumi debytoi Suomen virallisen listan sijalla 12. Kappaleista ”Praise the Lord” ja ”Blind” kuvattiin musiikkivideot.


title: Oulun Fröökynät

text: Oulun Fröökynät on oululainen tyttökuoro, joka on perustettu vuonna 1988. Nimi muutettiin vuonna 2006 nuorisokuoro Oulun Fröökynöiksi. Kuoro esittää hengellistä sekä viihteellistä musiikkia. Kuoro toimii Oulun NMKY:n alaisuudessa.


title: Oulun Fröökynät

text: Kuorossa on kolme eri ryhmittymää, lapsikuoro "Lauluflikat", nuorisokuoro "Fröökynät" ja nuorten naisten ryhmä "Friidut". Harjoitukset ovat kerran viikossa ja leireillä käydään noin neljästi vuodessa. Esityksiä järjestetään yleisesti Oulussa. Fröökynät ovat esiintyneet myös ulkomailla.


title: Ranskan Grand Prix 1979

text: Ranskan Grand Prix 1979 oli Formula 1 -sarjan osakilpailu, joka ajettiin 1. heinäkuuta 1979 Dijonin radalla Ranskassa. Kilpailun voitti Renault'lla paalupaikalta startannut Jean-Pierre Jabouille. Voitto oli ensimmäinen, joka saavutettiin turbomoottorilla.


title: Ranskan Grand Prix 1979

text: Kilpailu tunnetaan myös taistelusta, joka käytiin toisesta sijasta Ferrarin Gilles Villeneuven ja Renault'n René Arnouxin välillä. He ohittivat ja ottivat rengaskontaktia toisiinsa useasti viimeisten kierrosten aikana. Taistelua on usein kuvailtu yhdeksi ikimuistoisimmista hetkistä Formula 1-sarjassa. Vaikka Arnoux jäi lopulta kolmanneksi, hän on myöhemmin kuvaillut tapausta yhdeksi parhaista Formula 1- muistoistaan.. Kilpailu oli F1-historian ensimmäinen, jossa kumpikin Williams-tallin autoista ylsi pisteille.


title: Karl Schranz

text: Karl Schranz (s. 18. marraskuuta 1938 Sankt Anton am Arlberg, Itävalta) on itävaltalainen uransa lopettanut alppihiihtäjä, kolminkertainen maailmanmestari ja olympiamitalisti.


title: Karl Schranz

text: Schranz voitti urallaan maailmanmestaruuden syöksylaskussa ja alppiyhdistetyssä vuonna 1962 sekä suurpujottelussa 1970. Suurpujottelun hopeaa hän saavutti Chamonixissa 1962 ja pronssia Portillossa 1966. Innsbruckin talviolympialaisissa 1964 Schranz sijoittui suurpujottelussa hopealle Ranskan François Bonlieun jälkeen. Grenoblen olympialaisissa neljä vuotta myöhemmin Schranz oli syöksylaskussa viides ja suurpujottelussa kuudes. Hänen MM-uraltaan löytyvät vielä neljännet tilat pujottelusta 1962 ja syöksylaskusta 1970.


title: Karl Schranz

text: Vuonna 1968 Schranz laski Grenoblen olympialaisissa pujottelukilpailun voittoon. Kilpailun tuomaristo kuitenkin hylkäsi hänet myöhemmin, sillä Schranz oli saanut uusia olympiakultaan johtaneen laskunsa, koska väitti, että "mustiin pukeutunut mies" oli pilannut hänen ensimmäisen laskunsa. Pujottelun olympiakullan voitti lopulta kisojen isäntämään Jean-Claude Killy.


title: Karl Schranz

text: Alppihiihdon maailmancupin kokonaiskilpailun voittoon Schranz ylsi urallaan kaksi kertaa, vuosina 1969 ja 1970. Hän voitti lisäksi 12 osakilpailua, joista 8 tuli syöksylaskussa ja 4 suurpujottelussa. Syöksylaskun maailmancupin Schranz voitti kaksi kertaa vuosina 1969 ja 1970 ja suurpujottelun cupin kerran vuonna 1969.


title: Karl Schranz

text: Schranz lopetti uransa vuonna 1972.


title: Perjantai 13. päivä, osa 6

text:
Perjantai 13. päivä, osa 6 on vuonna 1986 tehty kauhuelokuva, joka on kuudes osa sarjasta Perjantai 13. Elokuva palauttaa tutun sarjamurhaajan Jason Voorhesin henkiin, sillä fanit olivat katkeria viime osan tappajan olleen joku muu kuin Jason. Elokuvan on ohjannut Tom McLoughlin. Elokuvan soundtrackille on säveltänyt kappaleita myös Alice Cooper, muun muassa kappaleen He's Back (the man behind the mask), joka on julkaistu myös vuoden 1986 albumilla Constrictor.
On kulunut vuosi edellisen elokuvan tapahtumista, ja Crystal Lake on nimetty Forest Greeniksi. Tommy Jarvis kärsii edelleen hallusinaatioista Jason Voorheesista. Hän menee ystävänsä Allen Hawesin kanssa hautausmaalla, aikomuksenaan polttaa Jasonin ruumis, jotta hallusinaatiot loppuisivat. He kaivavat Jasonin ruumiin, mutta Tommy saa raivokohtauksen nähdessään Jasonin. Hän hakkaa Jasonin rintaa metallisella piikillä, mutta salama iskee piikkiin ja herättää Jasonin henkiin. Jason on hyökkäämässä Tommyn kimppuun, mutta Allen puolustaa häntä, joka kuitenkin kuolee. Tommyn paetessa Jason ottaa maasta maskinsa ja lähtee kohti Forest Greenia tai kuten Jason tuntee, Crystal Lakea.


title: Perjantai 13. päivä, osa 6

text: Tommy juoksee sheriffin toimistoon ja kertoo Jasonista, mutta häntä ei oteta tosissaan vaan sheriffi Mike Garris luulee, että hänellä on mielenterveysongelma. Tommy yrittää tarttua aseisiin, mutta hänet heitetään selliin. Sillä aikaa Jason tappaa kaksi autoilijaa, jotka ovat uuden leirin ohjaajia: Darren ja Lizbeth. Seuraavana aamuna, Garrisin tytär Megan ja hänen ystävänsä Sissy, Cort, ja Paula pyytää häntä etsimään Darren ja Lizbethin. Tommy varoittaa heitä Jasonista, mutta Jasonia kuulemma pidetään legendana ja Tommya ei oteta tosissaan. Kuitenkin sheriffin tytär Megan kiinnostuu hänestä. Metsässä Jason tappaa paintball pelaajat ja ottaa heiltä varusteet ja yhdeltä macheten. Jason huomaa, että hän on paljon vahvempi kuin ennen kuin hän repii miehen käsivarren irti.


title: Perjantai 13. päivä, osa 6

text: Lapset saapuvat Camp Forest Greenille, ja teinit tekevät parhaansa ajaa leiriin ilman Darrena ja Lizbethiä. Tommy yrittää näyttää poliiseille, että Jason on hengissä, mutta hänet saadaan kiinni. Sinä yönä, Jason tappaa talonmiehen ja kaksi retkeilijää. Samaan aikaan, Cort harrastaa seksiä tyttön nimeltä Nikin kanssa, mutta Jason tappaa molemmat. Sheriffin miehet löytävät uhrien ruumiit ja Garris syyttää Tommyä tästä.


title: Perjantai 13. päivä, osa 6

text: Tommy soittaa Meganille ja vakuuttaa hänet Jasonin paluusta. Samaan aikaan, Jason saapuu leirille ja tappaa Sissyn ja Paulan. Tommy ja Megan kehittävät juonen ja pakenevat. Jason tappaa Garriksen ja kaksi muuta poliisia heidän saapuessaan leiriin.


title: Perjantai 13. päivä, osa 6

text: Jason melkein tappaa Meganin kun Tommy kutsuu häntä järvelle. Jason lähestyy Tommyn venettä ja katoaa näkyvistä. Jason hyökkää Tommyn kimppuun, mutta Tommy onnistuu laittamaan kettingin hänen kaulan ympärille, joka on kiinnitetty suureen kiveen. Veneen runko kuitenkin murtuu ja molemmat vajoavat järven syvyyksiin. Jason jää järven pohjaan, mutta pitää Tommysta kiinni ja melkein hukuttaa tämän. Megan kuitenkin pelastaa tämän ja tappaa Jasonin veneen moottorilla. Megan ja Tommy uivat rantaan ja toteavat kaiken olevan ohi. Kuitenkin viimeisessa kohtauksessa järven pohjassa oleva Jason avaa silmänsä.


title: William Goldman

text: William Goldman (12. elokuuta 1931 – 16. marraskuuta 2018) oli yhdysvaltalainen romaanikirjailija ja elokuvakäsikirjoittaja. Hänet palkittiin kahdella Oscarilla, yhdellä Bafta-palkinnolla ja kahdella Edgarilla.


title: William Goldman

text: Goldman kasvoi juutalaisessa perheessä Illinoisin Highland Parkissa. Hän valmistui Oberlin Collegesta vuonna 1952 ja Columbian yliopistosta 1956. Muutamia elokuvia, joihin Goldman on antanut panoksensa, ovat "Maratoonari" (1976), "Presidentin miehet" (1976), "Yksi silta liikaa" (1977), "Piina" (1990), "Näkymättömän miehen muistelmat" (1992) ja "Pedon sydän" (2001).


title: William Goldman

text: Goldman oli naimisissa Ilene Jonesin kanssa, kunnes he erosivat vuonna 1991; parille syntyi kaksi tytärtä. Myös Williamin veli James Goldman (1927–1998) oli käsikirjoittaja.


title: William Goldman

text: Goldman kuoli 87-vuotiaana keuhkokuumeen ja paksusuolen syövän aiheuttamiin komplikaatioihin.


title: Afrikanlepinkäiset

text: Afrikanlepinkäiset ("Malaconotidae") on heimo pienenkokoisissa varpuslinnuissa. Niitä löytyy luonnonvaraisina ainoastaan Afrikasta, ja ne elävät pensaikkoisilla tai avoimilla alueilla. Afrikanlepinkäiset ovat pienehköjä lintuja. Näiden lintujen tapa pyydystää hyönteisiä pensaikossa oksilta, on samantapainen kuin lepinkäisillä. Afrikanlepinkäiset ovat yleensä värikkäitä tai suurimmaksi osaksi mustia, jolloin lajia on vaikea nähdä. Tyypillinen pesä on kovera ja puussa, ja sinne on munittu 4 munaa tai enemmän. Jotkin afrikanlepinkäislajit pörhistävät höyhenensä siten, että lintu näyttää hyvinkin pallomaiselta


title: Afrikanlepinkäiset

text: Afrikanlepinkäisiin kuuluu 9 sukua ja 44 lajia.


title: HansaWorld

text: HansaWorld on IT-alan yritys, joka tuottaa ohjelmistoja PK-yrityksille. Sillä on noin 78 000 asiakasta 110 maassa. HansaWorld Finland Oy Ab on rekisteröity vuonna 2000.


title: HansaWorld

text:
HansaWorldin tuotteet käsittävät toiminnanohjauksen, asiakkauudenhallinnan, taloushallinnon ja sähköisen liiketoiminnan. HansaWorld konserni työllistää maailmanlaajuisesti noin 300 työntekijää.
HansaWorldin tuotteet ovat monikielisiä ja tukevat useita käyttöjärjestelmiä. HansaWorld-tuotteiden ohjelmointikieli on C++.


title: T. A. Engström

text: Toivo Armas (Johannes) Engström (1. elokuuta 1917 Helsinki – 16. joulukuuta 1982 Porvoon mlk) oli suomalainen kirjailija ja kääntäjä. Hän kirjoitti useita nuortenkirjoja, muun muassa kaksi "Avaruuspallo"-tieteiskirjaa. Hän käänsi Seppo Ilmarin nimellä muun muassa Edgar Rice Burroughsin teoksia, kuten Tarzan- ja Mars-kirjoja (John Carter of Mars), ja julkaisi niitä omistamansa Taikajousi-kustannusyhtiön kautta.


title: Asturian vanhan kuningaskunnan kirkot

text: Asturian vanhan kuningaskunnan kirkot edustavat esiromaanista tyyliä - ne rakennettiin ennen kuin romaaninen tyyli levisi Eurooppaan. Asturia oli Iberian niemimaan ensimmäinen kristitty kuningaskunta. Se ei silti elänyt erittyksissä muusta kristikunnasta. Useita Asturian kaupunkeja ol ikiaikaisen Santiago di Compostolan pyhiinvaellusreitin varrella. Muutenkin yhteydet Ranskaan olivat tiiviit. Alfonso II:n aikana (791-842) Oviedon kaupungissa toteutettiin useita suurellisia rakennushankkeita. Tyypillisiset asturialaiset kirkot on rakennettu basilikan malliin kantavien pilarien ja niiden väliin muurattujen melko ohuiden tiiliseinien avulla. Niissä on keskilaiva ja kaksi sivulaivaa. Sisäseinät on koristettu freskoilla.


title: Asturian vanhan kuningaskunnan kirkot

text: Oviedossa on useita UNESCOn maailmanperintöluettelon kohteita. Asturian kirkot lisättiin niihin erityismaininnalla.


title: San Millán

text:
San Millán on kahden luostarin paikkakunta Riojan alueella Espanjan pohjoisosassa. Luostareista tuli pyhiinvaelluskohde 500-luvun puolessavälissä. Suson luostarin sanotaan olevan paikka, jossa espanjan ja baskin kieliä on ensi kerran kirjoitettu. Susossa on jäljellä romaanista tyyliä edustava kirkko tuolta ajalta. 1500-luvulla lluostarin veljestö muutti uudempiin tiloihin Yuson luostariin, alamäkeen edellisestä luostarista. Yhteisö on oedelleen elinvoimainen.
Luostarit ovat Unescon maailmanperintökohde esimerkkinä puolitoista vuosituhatta jatkuneesta luostariperinteestä, ja eräänä espanjan kielen kehittymisen ja vaalimisen tyyssijana.


title: Luolatutkimus

text: Luolatutkimus on harrastuksena tehtävää luonnonluolien etsintää ja niissä retkeilemistä. Sitä harrastetaan eniten alueilla, joiden kallioperä on pehmeää kalkkikiveä, joka suosii veden kaivertamien luolien muodostumista.


title: Luolatutkimus

text: On epäselvää, milloin luolatutkimus harrastuksena alkoi. 1800-luvun lopussa speleologia tai tieteellinen luolien tutkimus sai alkunsa, ja harrastusluonteinen luolatutkimus erosi siitä 1900-luvulla.


title: Luolatutkimus

text: Ensisijaisesti luolatutkija tarvitsee lämpimän ja kosteutta kestävän vaatekerran, kypärän ja valonlähteen.


title: Luolatutkimus

text: Luolatutkimuksen harrastajat perustivat Suomessa vuonna 2010 yhdistyksen nimeltä Suomen luolaseura.


title: Sam Snead

text: Samuel Jackson "Sam" Snead (27. toukokuuta 1912 – 23. toukokuuta 2002) oli yhdysvaltalainen golfaaja, joka voitti menestyksekkään uransa aikana 82 turnausta PGA Tourilla. Voitoista seitsemän oli niin kutsuttuja "major championshipeja": The Masters Tournament (1949, 1952, 1954), Britannian avoin (1946) ja PGA Championship (1942, 1949, 1951).


title: Sam Snead

text: Snead aloitti ammattilaisuransa vuonna 1934. Hän on kuulunut World Golf Hall of Fameen vuodesta 1974, ja hänelle myönnettiin vuonna 1998 PGA Tourin palkinto elämäntyöstä.


title: Sam Snead

text: Snead julkaisi myös kirjallisuutta ja lehtikolumneja golfista. Vuonna 2000 hän sijoittui "Golf Digest" -lehden listauksella kaikkien aikojen kolmanneksi suurimmaksi golfaajaksi Jack Nicklausin ja Ben Hoganin jälkeen. Hän menehtyi synnyinosavaltiossaan Virginiassa aivoverenkiertohäiriön komplikaatioihin vain neljä päivää ennen kuin olisi täyttänyt 90.


title: Normitettu aaltofunktio

text: Kvanttimekaniikassa normitetulla aaltofunktiolla (eli tilafunktiolla) tarkoitetaan sellaista funktiota, jonka normi on ykkösen suuruinen. Koska kvanttimekaniikan tila-avaruus on aina sisätuloavaruus, voidaan normitus määrittää myös sisätulon kautta, eli tila formula_1 on normitettu jos


Normitettu aaltofunktio


title: Normitettu aaltofunktio

text: missä formula_3 on tilan formula_4 konjugaattitila. Esimerkiksi paikkaesityksessä normitus voidaan esittää muodossa


title: Normitettu aaltofunktio

text: missä formula_6 on avaruuden ulottuvuus ja integraali kulkee yli koko ko. avaruuden.


title: Owensboro

text: Owensboro on kaupunki Kentuckyn osavaltiossa, Yhdysvalloissa. Se on Daviessin piirikunnan hallintokaupunki ja noin 56 000 asukkaallaan Kentuckyn kolmanneksi suurin kaupunki. Se sijaitsee U.S. Route 60 -tien varrella, noin 54 kilometriä kaakkoon Indianan Evansvillestä. Kaupungin metropolialueella asuu noin 112 000 ihmistä.


title: Owensboro

text: Pinta-alaltaan Owensboro on 48,3 neliökilometrin suuruinen. Pinta-alasta maa-alaa on 45,1 neliökilometriä ja vesialaa 3,2 neliökilometriä. Asukastiheys kaupungissa on 1 200 as./km².


title: Owensboro

text: Owensboron alue asutettiin 1790-luvulla ja se tuli tunnetuksi nimellä Yellow Banks. Vuonna 1817 sille myönnettiin kaupunginoikeudet nimellä Owensborough. Nimi lyhennettiin nykyiseen muotoonsa vuonna 1893.


title: Owensboro

text: Mm. tunnettu näyttelijä Johnny Depp on kotoisin Owensborosta.


title: M/S Cotentin

text: M/S Cotentin () on ranskalaisen SOMACOTin omistama ro-ro-rahtialus. SOMACOT on sataprosenttisesti ranskalaisen Brittany Ferries -varustamon omistuksessa. Alus on valmistunut vuonna 2007 Aker Finnyardsin Helsingin telakalla Suomessa. "Cotentin" on rekisteröity Ranskan lipun alle ja sen kotisatama on Cherbourg. Nykyisin Brittany Ferries liikennöi aluksella reitillä Cherbourg–Poole / Poole–Santander.


title: M/S Cotentin

text: 2. elokuuta 2005 alus tilattiin. Suunniteltu luovutusajankohta oli keväällä 2007. Aker Finnyardsin Rauman ja Helsingin telakat jakoivat rakennustyöt keskenään. Luovutus Brittany Ferriesille tapahtui 9. marraskuuta 2007. 26. marraskuuta alus kastettiin, jonka jälkeen se aloitti liikennöinnin nykyisellä reitillään Cherbourg–Poole / Poole–Santander.


title: Lonja de la Seda

text: Lonja de la Seda on vanha silkin tukkukauppaa varten rakennettu rakennusryhmä Valencian kaupungissa Espanjassa. Se on rakennettu vuosina 1482–1533 ja edustaa myöhäisgoottilaista arkkitehtuuria hienoimmillaan. Rakennusryhmä on Unescon maailmanperintökohde.


title: Veneskosken kesäteatteri

text: Veneskosken kesäteatteri on Kankaanpään Veneskosken kylässä toimiva ulkoilmateatteri. Se on perustettu vuonna 1990.


title: Veneskosken kesäteatteri

text: Veneskosken kesäteatterissa on 800 hengen katsomo ja se kuuluu Suomen suurimpiin kesäteattereihin. Veneskosken kesäteatteri sijaitsee vanhassa kyläkulttuurimiljöössä Karvianjoen rannalla. Teatteritoimintaa ylläpitää Veneskosken kyläyhdistys. Ohjelmistotuotannosta ovat vastanneet vuorotellen Veneskoskosken kyläyhdistys sekä Kankaanpään Nuorisoseura.


title: Veneskosken kesäteatteri

text: Teatterialue on rakennettu kyläläisten talkoovoimalla ja se sijaitsee Kankaanpään kaupungilta vuokratulla maa-alueella. Veneskoski on saanut teatterikipinän kylässä asuneen kirjailija Jaakko Kaapan näytelmäkäsikirjoituksista, joista osa kertoo kylän historiasta.


title: Cerveteri

text:
Cerveteri on kunta Italiassa Lazion alueella lähellä Roomaa. Kunnassa on vajaat 40 000 asukasta.
Se on alun perin tunnettu nimellä Caere. Cerveteri on tunnettu etruskien haudoista. "Necropoli della Banditaccia" on etruskien hauta-alue, joka on yhdessä läheisen Tarquinian kanssa hyväksytty Unescon maailmanperintölistalle. Necropoli della Banditaccia on 400 hehtaarin laajuinen, Välimeren seudun laajin nekropoli. Vierailijoita päästetään kymmenen hehtaarin osaan. Alueella on yli tuhat hautakammiota, useimmat niistä etruskeille tyypillisissä hautakummuissa.


title: Cerveteri

text: Nekropoli on kehittynyt 900-luvulta eaa. Sitä laajennettiin 600-luvulta eaa. alkaen tarkan suunnitelman mukaan.


title: Konetietoisuus

text: Konetietoisuus tai keinotekoinen tietoisuus on tekoälyyn ja kognitiiviseen robotiikkaan liittyvä tutkimusala, jossa päämääränä on selvittää, mitä vaaditaan siihen, että tietoisuus voitaisiin toteuttaa koneellisesti. Tällainen tutkimus auttaa ymmärtämään tietoisuutta biologisissa organismeissa. Toisaalta tietoisuuden avulla koneet voisivat mahdollisesti selviytyä paremmin ennakoimattomista tilanteista.


title: Konetietoisuus

text: Informaationkäsittelyssä on kyse siitä, että jokin tila (kuten kuvan geometria) koodataan jollekin esitystavalle (kuten elektronivirraksi) ja tämän koodatun tilan esittämä informaatio käsitellään sen mukaan, miten ohjeet (algoritmit, tietokoneohjelma) kuvaavat. Tiedon esitystapa voisi periaatteessa olla mikä tahansa, eikä ohjeita ajavan koneen tarvitse olla sähköinen, vaan se voi olla yhtä lailla esimerkiksi mekaaninen. Digitaaliset tietokoneet ovat eräs toteutustapa informaation käsittelemiseksi. Jo digitaalisten tietokoneiden varhaisina vuosina esitettiin, että koneet saattavat jonain päivänä saavuttaa tietoisuuden. Eräs varhaisista alan pioneereista oli Alan Turing.


title: Konetietoisuus

text: Mikäli tietoisuus pyritään toteuttamaan pelkästään digitaaliseen laskentaan perustuen, edessä ovat ns. vahvan tekoälyn ajatusta vastaan esitetyt ongelmat. Eräs niistä ilmenee John Searlen paljon keskustelua herättäneessä kiinalaisen huoneen argumentissa: sen mukaan pelkkä laskenta ei saa tuoda tietoista ymmärtämisen kokemusta. Searlen argumentti ei kuitenkaan ole vakuuttanut kaikkia.


title: Konetietoisuus

text: Näin väittelyssä siitä, voitaisiinko tietoisuus toteuttaa koneellisesti missään muodossa, on käytännössä kyse erimielisyyksistä fysikalismin ja dualismin nimellä tunnettujen mielenfilosofisten kantojen välillä. Dualismin kannattajien mukaan tietoisuudessa on kyse jostain ei-fysikaalisesta, kun taas fysikalistien mukaan myös tietoisuudessa on kyse puhtaasti fysikaalisesta ilmiöstä.


title: Konetietoisuus

text: Stan Franklin määrittelee, että autonomisella agentilla on funktionaalinen tietoisuus silloin, kun se kykenee useisiin Bernard Baarsin Global Workspace Theoryn (GWT) mukaisiin tietoisuuden toimintoihin. Franklinin kehittämä IDA (Intelligent Distribution Agent) on GWT:n toteuttava ohjelma, joka toteuttaa tällaisen määritelmän mukaisen funktionaalisen tietoisuuden. IDA:n tehtävänä on sopia uusia sijoituspaikkoja Yhdysvaltain laivaston merimiehille sen jälkeen kuin heidän edellinen palveluksensa on päättynyt, perustuen merimiesten kykyihin ja toiveisiin. IDA on yhteyksissä laivaston tietokantoihin ja keskustelee merimiesten kanssa luonnollista kieltä olevien sähköpostien välityksellä. Samalla se noudattaa suurta joukkoa laivaston käytäntöjä.


title: Konetietoisuus

text: IDA:n laskennallinen malli kehitettiin vuosina 1996–2001 Stan Franklinin ”Conscious” Software Research Groupissa Memphisin yliopistossa. Se koostuu noin neljännesmiljoonasta rivistä Java-koodia, ja vaatii toimiakseen vuoden 2001 mallia olevan tehokkaan työaseman kaiken kapasiteetin. IDA tukeutuu pieniin ohjelman osiin ("codelets"), jotka ovat yleiskäyttöisiä suhteellisen itsenäisesti toimivia ja itsenäisesti omissa säikeissään ajettuja pienoisagentteja. Vaikka IDA on määritelmällisesti funktionaalisesti tietoinen, Franklin ei kuitenkaan katso sen toteuttavan fenomenaalista tietoisuutta.


title: Konetietoisuus

text: Ron Sunin CLARION perustuu kaksitasoiseen representaatioon, joka tekee eron tietoisiin ja ei-tietoisiin mielen prosesseihin. CLARIONin avulla on simuloitu useita oppimiseen liittyviä toimintoja, yksinkertaisista reaktiivisista taidoista monimutkaisiin kognitiivisiin taitoihin.


title: Konetietoisuus

text: CLARIONin suorittamiin tehtäviin kuuluvat muun muassa:Näistä SRT, AGL ja PC ovat tyypillisiä oppimistehtäviä.


title: Konetietoisuus

text: Pentti Haikonen katsoo, ettei tietoisuutta voida saavuttaa tavallisella sääntöpohjaisella laskennalla. Hänen mukaansa aivot eivät ole tietokone, eikä ajattelu ole ohjelmoitujen komentojen suorittamista, eikä myöskään lukujen laskentaa. Sen sijaan, että pyrkisimme saavuttamaan mielen ja tietoisuuden tunnistamalla ja toteuttamalla niiden alla olevia laskennallisia sääntöjä, meidän tulisi kehittää erityinen kognitiivinen arkkitehtuuri, joka toisintaisi havaintoprosesseja, sisäisiä kuvia ja puhetta, kipu-, nautinto- ja tunnetiloja, sekä näiden taustalla olevia kognitiivisia toimintoja. Tällainen alhaalta-ylös-arkkitehtuuri tuottaisi korkeamman tason toimintoja yksinkertaisempien prosessointiyksiköiden, eräänlaisten keinotekoisten neuronien, avulla, ilman algoritmeja tai ohjelmia.


title: Konetietoisuus

text: Haikonen uskoo, että riittävän monimutkaisessa mittakaavassa toteutettuna tällainen arkkitehtuuri tuottaisi tietoisuuden, jota hän kuvaa toimintatyyliksi ja -tavaksi, jota luonnehtii muun muassa havaintoprosessien ja eri aistien tuottaman informaation hajauttaminen. Haikonen katsoo siis, että tietoisuus on ennen kaikkea prosessi, ja että se voi emergoitua spontaanisti autonomisissa agenteissa, joilla on sopiva ja riittävän monimutkainen hermoverkoston inspiroima arkkitehtuuri. Saman näkemyksen ovat jakaneet mm. Freeman ja Cotterill. Haikosen esittämän arkkitehtuurin yksinkertaisempi toteutus ei vielä saavuttanut tietoisuutta, mutta ilmaisi tunteita odotetusti.


title: Konetietoisuus

text: Junichi Takeno tutkii Meijin yliopistossa robottien itsetietoisuutta. Hän väittää kehittäneensä robotin, joka pystyy erottamaan oman peilikuvansa toisen robotin peilikuvasta. Näin robotti siis näyttäisi läpäisevän peilitestin.


title: Kristuksen veljeskunta

text: Kristuksen veljeskunta oli portugalilainen sotilaallinen ritarikunta, joka jatkoi temppeliherrain ritarikunnan perinteitä. Vasco da Gama oli ritarikunnan jäsen. Hänen lippulaivaansa Sāo Gabrielin purjeita esittävissä kuvissa näkyy järjestön tunnus, punareunainen risti valkoisella pohjalla. Järjestö perustettiin vuonna 1318, kun Portugalin kuningas Dinis I otti ritarit suojelukseensa heidän paettuaan vainojen vuoksi muualta Euroopasta. Temppeliherrojen rahoilla Portugali saattoi rakentaa laivastoaan ja hankkia siirtomaita.


title: Mestarien liigan kausi 1998–1999

text: Mestarien liigan kausi 1998–1999 oli Mestarien liigan seitsemäs kausi ja Euroopassa pelattavan jalkapallocupin 44. kausi. Loppuottelu pelattiin Camp Noulla, Barcelonassa 26. toukokuuta 1999 Manchester Unitedin ja Bayern Münchenin välillä. Manchester United voitti ottelun 2–1 ja varmisti seurahistoriansa toisen Mestarien liigan voiton. Liigassa oli ensimmäistä kertaa mukana myös suomalaisjoukkue, Helsingin Jalkapalloklubi.


title: Mestarien liigan kausi 1998–1999

text: 8 maalia:


title: Mestarien liigan kausi 1998–1999

text: 7 maalia:


title: Mestarien liigan kausi 1998–1999

text: 6 maalia:


title: Mestarien liigan kausi 1998–1999

text: 5 maalia:


title: Mestarien liigan kausi 1998–1999

text: 4 maalia:


title: Mestarien liigan kausi 1998–1999

text: 3 maalia:


title: Diagrammi

text: Diagrammit ja kaaviot ovat tiedon graafista esittämistä (visualisointia) kaksiulotteisesti tai kolmiulotteisesti.


title: Diagrammi

text: Sana diagrammi tulee kreikan verbistä "diagraphein", 'merkitä viivoilla'.


title: Diagrammi

text: Yleisimpiä diagrammityyppejä, jossa joko diskreetit (erilliset, epäjatkuvat) tai jatkuvat arvot esitetään kahden muuttujan suhteena, ovat:


title: Diagrammi

text: Tilastodiagrammeilla on tiettyjä osia, joita käytetään useimmissa diagrammityypeissä. Yleisimpiä rakenneosia ovat:


title: Diagrammi

text: Numeerista tietoa kuten tilastotietoa voi esittää tekstinä, taulukkona ja diagrammina. Valittu esitystapa vaikuttaa siihen, kuinka ymmärrettävää ja sovellettavaa tieto on. Tilastodiagrammissa määrällinen tieto esitetään piirrossymbolien suhteina, jotta lukija hahmottaisi lukujen erot nopeasti yhtenä kokonaisuutena. Kuvion avulla voidaan myös tehokkaasti tuoda esille tiedon säännönmukaisuudet ja riippuvuudet. Toisaalta kuviomuotoinen tieto on epätarkempaa kuin taulukkomuotoinen.


title: Diagrammi

text:
Eri diagrammityyppejä käytetään eri tarkoituksiin. Taulukossa taloustieteilijä Andrew Abelan (2006) suositukset:
Tilastografiikan tutkija Edward Tufte (1983) on määritellyt yhdeksän kriteeriä, joita hyvältä tilastodiagrammilta vaaditaan. Hyvä diagrammiesitys:


title: Diagrammi

text: Tilastodiagrammin luomisen mahdollisti ranskalaisen René Descartesin 1600-luvun puolivälissä kehittämä suorakulmainen koordinaattijärjestelmä. Ensimmäiset tilastodiagrammit laati 1700-luvun lopussa skotlantilainen taloustieteilijä William Playfair (1759–1823). Hän myös kehitti suurimman osan nykyisin käytössä olevista diagrammityypeistä. Playfairin kehittämät kaaviot yleistyivät laajaan käyttöön 1800-luvun lopulla.


title: Diagrammi

text: Matemaattisiin graafeihin eli verkkoihin perustuvat diagrammit, joissa oliot (solmut) asetetaan kaksiulotteiseen avaruuteen ja niiden suhteet kuvataan olioiden välisillä kaarilla:


title: Åkerblom

text: Åkerblom on muun muassa seuraavien henkilöiden sukunimi:


title: Matti Åkerblom

text: Matti Åkerblom (aiemmin Pärnä, 1740 – 1819), oli suomalainen rakennusmestari ja kirkonrakentaja.


title: Matti Åkerblom

text: Åkerblom syntyi Eräjärvellä Koppalan ratsutilalle kuuluneessa Pärnän torpassa. Hän lähti Längelmäeltä kotoisin olleen Antti Piimäsen luokse Turkuun puusepän, kirvesmiehen ja kirkonrakentajan oppiin. Åkerblom oli viisi vuotta kirvesmiehen oppipoikana ja toiset viisi vuotta kisällinä ennen kuin rakensi vuonna 1773 mestarinäytteenään Halikon kirkon kellotapulin.


title: Matti Åkerblom

text: Tunnettuja rakennuksia:


title: John Shalikashvili

text: John Malchase David Shalikashvili (, 27. kesäkuuta 1936 Varsova, Puola – 23. heinäkuuta 2011 Tacoma, Washington) oli yhdysvaltalainen kenraali, joka oli Yhdysvaltain Euroopan joukkojen ja NATO:n komentaja 1992–1993 ja Yhdysvaltain puolustushaarakomentajien neuvoston puhemies 1993–1997.


title: John Shalikashvili

text: John Shalikashvili syntyi Varsovassa georgialaiseen aristokraattiperheeseen. Hänen isänsä ruhtinas Dimitri oli aikoinaan Georgian demokraattisen tasavallan armeijan everstiluutnantti ja palveli myös Waffen-SS-joukoissa. Perhe pakeni Puolaan Puna-armeijan miehitystä 1920-luvulla ja edelleen Yhdysvaltoihin 1952.


title: John Shalikashvili

text: John Shalikashvili opiskeli sähkötekniikkaa Bradley Universityssa ja sai Yhdysvaltain kansalaisuuden 1958. Hänet otettiin asevelvolliseksi samana vuonna, josta alkoi hänen sotilasuransa. Hän oli neuvonantajana Vietnamissa ja komensi 1. panssaridivisioonan tykistöä Länsi-Saksassa ja sai vuonna 1987 9. jalkaväkidivisioonan komentajuuden.


title: John Shalikashvili

text: Hän oli ensimmäinen maahanmuuttaja, joka kohosi neljän tähden kenraaliksi. Hän johti operaatio Provide Comfortia ensimmäisessä Irakin sodassa, jonka jälkeen hänet nimitettiin NATO:n komentajaksi. Presidentti Clinton nimitti hänet Yhdysvaltain asevoimien korkeimpaan asemaan aselajien yhteisen pääesikunnan päälliköksi 1993, jossa asemassa hän oli, kunnes jäi eläkkeelle 1997.


title: John Shalikashvili

text: Shalikashvili oli Stanford Universityn Kansainvälisen turvallisuuden ja yhteistyön vierailevana professorina. Vuonna 2004 hän oli neuvonantajana John Kerryn vaalikampanjassa. Saman vuoden elokuussa hän kärsi vakavan halvauskohtauksen.


title: John Shalikashvili

text:
Hän ilmoitti myöhemmin muuttaneensa mieltään Yhdysvaltain asevoimien homoseksuaaleja koskevasta “don’t ask, don’t tell” (älä kysy, älä kerro) -politiikasta, joka vahvistettiin 1993 hänen ollessaan johdossa.
Alkuvuodesta 2008 hän jätti neljän muun NATO-maiden entisen huippukomentajan kanssa pääsihteeri Jaap de Hoop Schefferille 150-sivuisen manifestin, jossa ajettiin sotilasliiton perinpohjaista uudistamista.


title: Oravanlinna

text: Oravanlinna tai Oravan linna voi tarkoittaa seuraavia:


title: Grönhagen

text: Grönhagen on ruotsalainen aatelissuku, jonka yksi sukuhaara on liitetty Suomen Ritarihuoneeseen aatelisena sukuna numero 68. Saksalainen suku on alun perin kotoisin Verdenistä. Gotlannin laamanni "Clas Henrik Grönhagen" aateloitiin vuonna 1678 ja liitettiin Ruotsin ritarihuoneeseen vuonna 1680 aatelisena sukuna numero 929.


title: La Fronde (sanomalehti)

text: La Fronde ('Linko') oli ranskalainen feministinen sanomalehti, jota alkoi julkaista Pariisissa 9. joulukuuta 1897 aktivisti Marguerite Durand (1864–1936). Durand oli tunnettu näyttelijä ja toimittaja, ja hän käytti julkisuutta hyväkseen houkutellakseen merkittäviä pariisilaisia naisia kirjoittamaan julkaisemaansa päivälehteen, jonka toimittamisesta ja juttujen kirjoittamisesta huolehtivat yksinomaan naiset. Edistääkseen tasa-arvon asiaa lehti esitti päivämäärän erilaisten kalentereiden mukaan, kuten vallankumouskalenterin, juutalaisen kalenterin ja gregoriaanisen kalenterin mukaan.


title: La Fronde (sanomalehti)

text: Lehti käsitteli feministisiä asioita hyvin laajasti ja toi esille muun muassa Jeanne Chauvinin vaatimuksen, että Ranskan hallituksen pitäisi myöntää hänelle oikeus toimia asianajajana ja Madeleine Pelletierille tämän vaatima oikeus toimia psykiatrina.


title: La Fronde (sanomalehti)

text: La Fronden levikki nousi lyhyeksi aikaa 50 000 kappaleeseen, mutta syyskuussa 1903 taloudelliset vaikeudet pakottivat lehden supistamaan ilmestymistään yhteen kertaan kuukaudessa, ja kokonaan se jouduttiin lopettamaan maaliskuussa 1905.


title: Marguerite Durand

text: Marguerite Durand (24. tammikuuta 1864 – 16. maaliskuuta 1936) oli ranskalainen näyttelijä, toimittaja ja johtava suffragetti.


title: Marguerite Durand

text: Durand kenraalin ja kirjailijan aviottomana lapsena, ja isovanhemmat kasvattivat hänet. Hän kävi koulua roomalaiskatolisessa luostarissa. Alkeisopetuksen jälkeen hän siirtyi Pariisin konservatorioon ja sen jälkeen Comédie Françaiseen.


title: Marguerite Durand

text: Hän luopui teatteriurastaan 1888 ja avioitui lupaavan nuoren juristin Georges Laguerren kanssa. Hänen miehensä oli poliittisesti kunnianhimoisen kenraalin Georges Boulangerin ystävä ja kannattaja. Hän tutustutti vaimonsa radikaalin politiikan maailmaan ja teetti hänellä pamfletteja "boulangistien" liikkeelle. Avioliitto jäi kuitenkin lyhyeksi, pariskunta erosi 1891, minkä jälkeen Durand ryhtyi toimittajaksi ajan johtavaan sanomalehteen Le Figaroon. Vuonna 1896 lehti lähetti hänet tekemään juttua "Congrès Féministe International" (kansainvälinen feministikongressi) ja näennäisesti kirjoittamaan siitä humoristisen artikkelin. Durand palasi tilaisuudesta aivan toisena ihmisenä, niin että seuraavana vuonna 9. joulukuuta 1897 hän perusti feministisen päivälehden La Fronde jatkaakseen siitä, mihin Hubertine Auclert'n "La Citoyenne" jäi.


title: Marguerite Durand

text: Naisten toimittama Durandin sanomalehti puolusti naisten oikeuksia, joihin kuului oikeus asianajotoimintaan ja pääsy École des Beaux-Artsiin. Pääkirjoituksissa lehti vaati myös, että naisille oli myönnettävä Kunnialegioonan kunniamerkki ja oikeus osallistua parlamentin väittelyihin. Myöhemmin, 1910, Durand yritti saada naisehdokkaita parlamenttiehdokkaiksi. Vuoden 1900 Pariisin maailmannäyttelyyn hän järjesti Naisten oikeuksien kongressin. Durand perusti kesänviettopaikan naistoimittajille Pierrefondsiin Picardien seudulle, ryhtyi aktivoimaan työläisnaisia ja oli mukana perustamassa ammattiliittoja.


title: Marguerite Durand

text: Marguerite Durand kävelytti Pariisin kaduilla lemmikkileijonaansa, jonka nimi oli "Tiger". Hän vaikutti osaltaa koirien hautausmaan perustamiseen pariisilaiseen Asnières-sur-Seine esikaupunkiin, ja sinne haudattiin lopulta myös hänen leijonansa. Hänen toimintansa toi mainetta Ranskan ja Euroopan feminismille ja kohotti sen arvostetulle tasolle. Hän laati valtavat määrät artikkeleita, jotka hän lahjoitti valtiolle 1931. Seuraavana vuonna avattiin Pariisissa Bibliothèque Marguerite Durand, Marguerite Durandin kirjasto.


title: Nikolai Pankratov

text: Nikolai Vladimirovitš Pankratov (, s. 23. joulukuuta 1982 Jekaterinburg) on venäläinen maastohiihtäjä, kaksinkertainen viestin MM-mitalisti.


title: Nikolai Pankratov

text: Pankratov hiihti avausosuuden Venäjän viestijoukkueessa, joka saavutti Norjan ja Saksan jälkeen pronssia Oberstdorfin MM-kisoissa 2005. Hän sijoittui lisäksi yhteislähtökilpailussa kymmenenneksi. Pankratov avasi Venäjän viestin myös Sapporon MM-kilpailuissa 2007, jolloin tuloksena oli hopeaa Norjan voittaessa. 50 kilometrin perinteisen hiihtotavan kilpailussa hän oli yhdeksäs.


title: Nikolai Pankratov

text: Maailmancupin henkilökohtaisissa kilpailuissa Pankratov on päässyt kolme kertaa palkintokorokkeelle (kauden 2007–2008 jälkeen). Ensimmäisen voittonsa hän saavutti yhdistelmäkilpailussa Canmoressa 22. tammikuuta 2008. Lisäksi hän on ollut toinen 15 kilometrin perinteisen kilpailussa Davosissa joulukuussa 2003 sekä vapaan tyylin sprintissä Rybinskissä tammikuussa 2007. Keväällä 2004 hän voitti Vasili Rotševin kanssa parisprintin Lahdessa ja kuului joulukuussa 2006 Venäjän voittoisaan viestijoukkueeseen La Clusaz'ssa.


title: Nikolai Pankratov

text: Syyskuussa 2010 Pankratovin hallusta löytyi dopingaineita ja dopingvälineistöä ja tammikuussa 2011 hän sai kahden vuoden kilpailukiellon.


title: Aili Laitinen

text: Aili Anja Aleksandra Laitinen (o.s. Pylvänäinen, 4. huhtikuuta 1935 Toivakka – 20. joulukuuta 2001 Savonlinna) oli suomalainen lääkäri ja kansanedustaja.


title: Aili Laitinen

text: Laitinen valmistui lääketieteen lisensiaatiksi vuonna 1964. Hän toimi Keski-Suomen parantolan osastonlääkärinä vuosina 1964–1967 ja Savonlinnan tuberkuloositoimiston lääkärinä vuodesta 1967.


title: Aili Laitinen

text: Laitinen oli Liberaalisen Kansanpuolueen kansanedustajana vuosina 1972–1975. Hän edusti silloista Mikkelin läänin vaalipiiriä. Hän kuului myös Savonlinnan kaupunginvaltuustoon.


title: Aili Laitinen

text: Hallitus ja eduskunta joutuivat keväällä 1972 ottamaan kantaa varsin epätavalliseen asiaan. Laitinen nimittäin tiedusteli hallitukselle jättämässään kirjallisessa kysymyksessä: "Mihin toimenpiteisiin hallitus aikoo ryhtyä sukupuolitautien ja ammattimaisen prostituution leviämisen ehkäisemiseksi ja aikooko hallitus ryhtyä toimenpiteisiin valtion bordellijärjestelmän luomiseksi, joka palvelisi sekä mies- että naisasiakkaita terveydellisesti turvatuissa olosuhteissa vai aikooko hallitus ryhtyä kiireellisiin toimenpiteisiin asiallisen ja tehokkaan sukupuolivalistuksen ja terveiden asenteiden kasvatuksen saamiseksi kaikkiin oppilaitoksiin ja valtion tiedotusvälineisiin irrallisten sukupuolitautien aiheuttamien haittojen ehkäisemiseksi?"


title: Aili Laitinen

text: Hallituksen puolesta Laitisen kysymykseen vastasi silloinen sosiaali- ja terveysministeri Osmo Kaipainen. Kaipaisen mielestä valtion bordellijärjestelmä olisi ollut huono ratkaisu, joka olisi pikemminkin synnyttänyt uusia ongelmia kuin ratkaissut vanhoja. Bordellilaitos lakkautettiin Suomessa 1800-luvulla, eikä hallitus katsonut "olevan aihetta palata viime vuosisadalle tämän päivän ongelmien ratkaisemiseksi", Kaipainen totesi. Henkilökohtaisesti Kaipainen sanoi uskovansa valtiojohtoiseen yrittämiseen, mutta ei uskonut, että tällainen elinkeino olisi ollut kovin lähellä työväenhallituksen sydäntä. Sen sijaan Kaipainen sanoi hallituksen pitävän parempana vaihtoehtona tehokasta sukupuolivalistusta.


title: 2007 TU24

text: 2007 TU on asteroidi, jonka löysi Catalina Sky Survey -tutkimusryhmä 11. lokakuuta 2007.


title: 2007 TU24

text: Asteroidi kuuluu Apollo-asteroideihin ja se ohitti Maan 29. tammikuuta 2008 noin klo 10.33 Suomen aikaa vain 0,0037 AU:n eli 553 000 kilometrin etäisyydeltä. Tämä vastaa vain 1,4 Kuun ja Maan välimatkaa ja kyseessä onkin lähin tällä hetkellä tunnettu potentiaalisesti vaarallisen asteroidin suorittama Maan lähiohitus ennen vuotta 2027. Se on myös lähin Maan ja asteroidin kohtaaminen vuoden 2006 jälkeen. Ohitukseen ei liittynyt törmäysriskiä.


title: 2007 TU24

text: Ohituksen aikana asteroidin näennäinen magnitudi kohosi 10,3:een, jolloin se oli havaittavissa jo melko pienelläkin kaukoputkella (noin 7,5 cm läpimitasta ylöspäin). Kohde himmeni loitontuessaan nopeasti.


title: 2007 TU24

text: 2007 TU:n fysikaalisista ominaisuuksista ei tiedetä mitään, mutta sen uskotaan olevan S-tyypin asteroidi. Kohteen kirkkauden ja tyypin perusteella oletetun albedon perustella sen läpimitan arvellaan olevan noin 0,15–0,6 km. Ensimmäisten tutkamittausten perusteella kohde näyttäisi olevan hyvin epäsäännöllisen muotoinen ja sen läpimitaksi arvioidaan noin 250 metriä. Lähiohituksen aikana 2007 TU:aa oli tarkoitus havaita mm. Goldstonen sekä Arecibon radioteleskoopeilla. Näiden havaintojen perusteella saatettiin saada aikaan kolmiulotteinen kuva asteroidista.


title: George Lansbury

text: George Lansbury (22. helmikuuta 1859 Halesworth, Suffolk – 7. toukokuuta 1940 Lontoo) oli brittiläinen labour-puolueen poliitikko, kristitty pasifisti ja sanomalehtitoimittaja. Hän oli parlamentin jäsen 1910–1912 ja 1922–1940 ja Työväenpuolueen Labourin johtaja 1932–1935.


title: George Lansbury

text: Suffolkissa syntyneestä Lansburystä tuli sosiaalisen oikeudenmukaisuuden ja työläisten työolosuhteiden puolustaja hänen työskennellessään Lontoon East Endissä köyhien parissa. Hänet valittiin ensi kerran parlamenttiin 51-vuotiaana vuonna 1910. Ensimmäisen maailmansodan aikana hän esitti pasifistisia näkemyksiä ja julkaisi sosialistista Daily Herald -lehteä 1919–1923.


title: George Lansbury

text: Vuonna 1929 Lansburysta tuli Ramsay MacDonaldin toisen työväenpuolueen hallituksen yleisten töiden ministeri (First Commissioner of Works). Hallituksen kaaduttua kaksi vuotta myöhemmin ja työväenpuolueen kärsittyä vaalitappion 1931 Lansbury kieltäytyi ministerintehtävästä seuraavassa MacDonaldin ja Stanley Baldwinin kokoomushallituksessa. Hänet valittiin kuitenkin työväenpuolueen johtajaksi 1932, koska oli ainoa ministeritason poliitikko joka onnistui uusimaan paikkansa parlamentissa. Vähitellen hän alkoi kohdata vastustusta kristillisen elämänkatsomuksensa takia. Vuonna 1935 hänet korvasi Clement Attlee.


title: George Lansbury

text: Vuonna 1937 Lansbury yritti estää sodan syttymistä käymällä tuloksetta neuvottelemassa muun muassa Adolf Hitlerin kanssa.


title: Pekka Haukinen

text: Pekka Jaakko Juhani Haukinen (14. syyskuuta 1940 Ylivieska – 1. lokakuuta 1966 Huittinen) oli suomalainen kustannusvirkailija, kriitikko ja kirjailija.


title: Pekka Haukinen

text: Pekka Haukisen vanhemmat olivat Johannes Konstantin Haukinen ja Elma Eliina Ihalainen. Hän pääsi ylioppilaaksi 1959 ja opiskeli sitten Helsingin yliopistossa. Haukinen oli naimisissa 1959–1964 Päivi Astrid Rannan kanssa ja vuodesta 1966 näyttelijä Eeva-Maija Haukisen kanssa. Haukinen kuoli syksyllä 1966 liikenneonnettomuudessa.


title: Pekka Haukinen

text: Haukinen näytteli Maunu Kurkvaaran ohjaamissa elokuvissa "Rakas" (1961), "Raportti eli balladi laivatytöistä" (1964) ja "Kielletty kirja" (1965) sekä Aito Mäkisen ohjaamassa elokuvassa "Onnelliset leikit" (1964). Hän oli Ralf Långbackan ohjaamassa Mainos-tv:lle tehdyssä näytelmäelokuvassa "Poikkeus ja sääntö, (1965) käsikirjoittaja, tuottaja ja kuvaaja.


title: Pekka Haukinen

text: Haukinen tuli tunnetuksi pakinoistaan, joita hän kirjoitti "Ylioppilaslehteen" nimimerkillä "Johnny Walker", mutta hän julkaisi myös runokokoelman ja kuunnelman, suomensi jännityskirjallisuutta ja toimi teatterikriitikkona.


title: Neobatrachia

text: Neobatrachia eli "uussammakot" on sammakoiden (lahko "Anura") alalahko, johon kuuluu noin 5000 lajia eli 95 % kaikista maailman sammakkolajeista. Joissakin lähteissä alalahko jaetaan edelleen kolmeen yläheimoon: "Bufonoidea", "Ranoidea" ja "Microhyloidea", mutta näiden asema on epäselvä. Integrated Taxonomic Information System (ITIS) ei käytä luokittelussaan alalahkoa lainkaan.


title: Neobatrachia

text: Alalahko jaetaan seuraaviin heimoihin:


title: Niklas Bengtsson

text: Niklas Bengtsson on suomalainen kirjallisuudentutkija, kriitikko ja tietokirjailija. Omien kirjojen ohella hän on kirjoittanut ja toimittanut teoksia yhdessä muiden (Ismo Loivamaa, Tittamari Marttinen, Yrjö Repo, Marion Rung & Doris Stockmann) kanssa.


title: Niklas Bengtsson

text: Bengtsson on opiskellut Helsingin yliopistossa kotimaista kirjallisuutta ja uskontotiedettä. Hän on järjestänyt paikallisia kirjahistoriallisia näyttelyitä (kirjan muotoilusta, pomppiskirjoista ja miniatyyrikirjoista) eri paikkakunnilla, muun muassa Turun kirjamessuilla 2007.


title: Herta Bothe

text: Herta Bothe (s. 8. tammikuuta 1921 Teterow, Mecklenburg, Saksa) oli saksalainen toisen maailmansodan aikana keskitysleirivartijana toiminut SS-nainen. Hänet tuomittiin sodan jälkeen vankilaan sotarikoksista, mutta vapautettiin myöhemmin.


title: Herta Bothe

text: Vuonna 1938 (17-vuotiaana) Bothe auttoi isäänsä Teterowissa puukaupassa, ja sen jälkeen työskenteli tehtaassa ja Natsi-Saksan sairaaloissa sairaanhoitajana. Vuonna 1939 Bothesta tuli BDM:n jäsen, ja hän menestyi esimerkillisesti urheilussa.


title: Herta Bothe

text: Syyskuussa 1942 Bothe nimitettiin leirinvartijaksi Ravensbrückin keskitysleirille. Entinen sairaanhoitaja sai neljän viikon koulutuksen, jonka jälkeen hänet siirrettiin Aufseheriniksi Stutthofin leirille lähelle Danzigia (nykyinen Gdańsk). Siellä hänet tunnettiin ”Stutthofin sadistina”. Heinäkuussa 1944 Oberaufseherin Gerda Steinhoff lähetti hänet Bromberg-Ostin alaleiriin.